title: Mighty Morphin Power Rangersin zordit

text: Jason ja Tommy löysivät Titanuksen, kun he olivat etsimässä erityisiä aseita Ritan supersavisoturien pysäyttämiseksi. Titanus oli mustavalkoinen ja muistutti ulkomuodoltaan brachiosaurusta. Se suojeli Jasonin ja Tommyn etsimiä aseita, mutta samalla Zordon käytti sitä opettamaan Jasonille ja Tommylle tiimityöskentelyä. Zordon kertoi heille Titanuksen olleen tärkeä liittolainen, kun he olivat toimineet yhdessä ja saaneet aseet haltuunsa.


title: Mighty Morphin Power Rangersin zordit

text: Titanuksessa oli useita tykkejä ja se pystyi myös ampumaan suustaan voimakkaita ammuksia. Sen päätehtävä oli kuitenkin toimia Ultrazordin viimeisenä osana. Rangerit eivät käyttäneet Titanusta Thunderzordien aikakaudella. Titanus kuitenkin palasi kokoonpanoihin Ninja- ja Shogunzordien myötä muodostamaan niiden kanssa uudet Ultrazordit.


title: Mighty Morphin Power Rangersin zordit

text: Power Rangers Dino Thunderissa Tommylle kuulunut Brachiozord muistutti hyvin paljon Titanusta.


title: Mighty Morphin Power Rangersin zordit

text: Ultrazord syntyi, kun Mega Dragonzord yhdistyi Titanuksen kanssa. Ultrazord oli ensimmäisellä tuotantokaudella vahvin kauden kaikista muodostelmista. Ultrazordissa Mega Dragonzord oli Titanuksen selässä ja Dragonzordin rintapanssari oli lisätty Titanuksen kaulan alle.


title: Mighty Morphin Power Rangersin zordit

text: Ultrazordissa oli paljon tulivoimaa ja se yleensä onnistuikin tuhoamaan vaivatta minkä tahansa kohtaamansa vihollisen. Poikkeuksina mainittakoon sen ensimmäinen kohtaaminen Lokarin kanssa Lokarin päästyä karkuun. Myöhemmin rangereiden kohdatessa Cyclopsiksen ensimmäistä kertaa uskoivat he tuhonneensa sen Ultrazordilla. Cyclopsiksen pää kuitenkin pysyi vahingoittumattomana ja se muodosti uuden Cyclopsiksen. Myöhemmin, kun he keksivät vaihtaa muodostelmia tarpeeksi tiheään tahtiin hämätäkseen Cyclopsista he saivat lopulta sen ja Lokarin tuhottua Ultrazordin avulla .


title: Mighty Morphin Power Rangersin zordit

text: Kun Lord Zeddin hirviö Pirantishead onnistui jäädyttämään neljä Dinozordia ja ottamaan haltuunsa Tyrannosaurus Dinozordin ja Dragonzordin, valmistelivat Zordon ja Alpha 5 niiden tehostamista ukkosen voimilla. Thunderzordien sanottiin olleen paljon vanhoja Dinozordeja voimakkaampia. Teemana Thunderzordeissa olivat myyttiset eläimet (paitsi Tigerzordin ja Lionzordin kohdalla). Jaksoissa nähty siirtosekvenssi Dinozordeista Thunderzordeiksi oli amerikkalaista kuvamateriaalia, koska Dinozordit ja Thunderzordit pohjautuivat eri Super Sentai -sarjoihin. Thunderzordeja käytettiin taistelussa Lord Zeddin kasvattamia hirviöitä vastaan toisella tuotantokaudella. Kolmannen tuotantokauden alussa ne tuhoutuivat taistelussa Rito Revoltoa ja neljää uudelleen luotua hirviötä vastaan. Thunderzordien yksittäisiä ohjaamoita ei koskaan näytetty muiden kuin Red Dragon Thunderzordin kohdalla jaksossa "Rangers Back in Time, Part II". Sen ohjaamo muistutti Thunder Megazordin ohjaamoa, josta suurin osa alueesta oli leikattu pois.


title: Mighty Morphin Power Rangersin zordit

text: Thunderzordeja olivat:


title: Mighty Morphin Power Rangersin zordit

text: Myös Power Rangers Ninja Stormissa Thunder Rangereiden zordeja kutsuttiin Thunderzordeiksi ja heidän Megazordiaan nimellä "Thunder Megazord".


title: Mighty Morphin Power Rangersin zordit

text: Thunder Megazord syntyi viiden Thunderzordin yhdistyessä. Red Dragon Thunderzordin soturimuoto toimi Megazordin sisäisenä runkona ja käytti muita Thunderzordeja panssareinaan. Syntynyt Megazord näytti panssaroidulta samurailta. Lionzord toimi sen käsinä, rintapanssarina ja kypäränä, Unicorn muodosti Megazordin oikean ja Griffin vasemman jalan ja Firebird muodosti sen vyötärön. Ohjatakseen Thunder Megazordia rangerit seisoivat sen rinnassa sijainneessa, pyöreän vihreän renkaan takaisessa, ohjaamossa. Thunder Megazordia kutsuttiin välillä myös nimellä "Mega Thunderzord".


title: Mighty Morphin Power Rangersin zordit

text: Thunder Megazordilla oli aseenaan Thunder Saber, joka lepäsi tavallisesti Megazordin lonkalla olleessa tupessa. Kuten aiemmankin Megazordin voimamiekka, myös Thunder Saber mahdollisti Megazordin voimakkaan viimeistelyiskun. Thunder Megazord pystyi myös vapauttamaan tuhoisan savuverhon sen rinnassa olleen vihreän ikkunan läheltä.


title: Mighty Morphin Power Rangersin zordit

text: Lion, Firebird, Unicorn ja Griffin pystyivät yhdistymään myös Thunderzordin hyökkäysryhmäksi, jossa Red Dragon ratsasti soturimuodossaan muiden neljän zordin muodostamalla lentävällä sotavaunulla. Thunderzordin hyökkäysryhmä pystyi voittamaan vihollisensa Red Dragonin lyötyä niitä sauvallaan. Tätä muotoa ei kuitenkaan käytetty usein.


title: Mighty Morphin Power Rangersin zordit

text: Tommyn lohikäärmekolikon menetettyä viimeisetkin voimansa Zordon ja Alpha loivat hänelle tiikerikolikon ja tekivät hänestä siten valkoisen rangerin. Hänen uusi valkoinen Tigerzordinsa aktivoitui, kun hän puhui Saba-miekalleen. Kuten Red Dragon, myös Tigerzord pystyi muuttumaan soturimuotoon, jossa se käytti aseenaan Tigerzordin hännästä muodostunutta miekkaa. Tigerzordin soturimuoto pystyi myös ampumaan tulipalloja rinnastaan. Se taisteli soturimuodossa usein Thunder Megazordin rinnalla ja antoi sen yleensä viimeistellä viholliset.


title: Mighty Morphin Power Rangersin zordit

text: Myöhemmin Riton ja hirviöjoukko tuhosi Tigerzordin yhdessä Thunder Megazordin kanssa. Tigerzordin ohjaamo oli otettu "Dairangerista" toisin kuin muiden Thunderzordien tapauksessa.


title: Mighty Morphin Power Rangersin zordit

text: Tigerzordin soturimuoto pystyi yhdistymään Firebirdin, Griffinin, Lionin ja Unicornin kanssa Mega Tigerzordiksi, joka oli samanlainen vaihtoehtoinen Megazordin muoto kuin ensimmäisellä tuotantokaudella Dragonzordin taistelumuoto. Tigerzord toimi Mega Tigerzordissa sen päänä, käsinä, vartalona ja jalkojen yläosina, Lion muodosti Mega Tigerzordin olkasuojat ja selän, Unicorn sen oikean ja Griffin vasemman jalan. Firebird oli hanskana sen oikeassa kädessä.


title: Mighty Morphin Power Rangersin zordit

text: Mega Tigerzord ampui Firebirdin yhdessä sen rinnasta ampuman tulipallon kanssa viimeistelläkseen vihollisensa. Se taisteli usein yhdessä Red Dragonin soturimuodon kanssa. Mega Tigerzordia käytettiin yhteensä vain neljä kertaa, vaikka se oli Thunder Megazordia voimakkaampi. Se onnistui voittamaan kolme neljästä kohtaamastaan vihollisesta.


title: Mighty Morphin Power Rangersin zordit

text: Kun Four Head niminen hirviö oli liian vahva Mega Tigerzordille ja Red Dragonin soturimuodolle Zordon esitteli rangereille kilpikonnaa muistuttaneen Torin. Tor kesti hyvin koviakin iskuja ja edes jättimäinen Serpentera ei pystynyt tuhoamaan sitä painollaan. Kuten Red Dragonilla ja Tigerzordilla oli myös Torilla soturimuoto. Sen molemmilla muodoilla oli kuitenkin vain vähän toimintoja. Red Dragon pystyi menemään Torin sisälle, kun molemmat niistä oli soturimuodoissaan.


title: Mighty Morphin Power Rangersin zordit

text: Torin uskotaan vielä olevan kunnossa jossain päin maailmaa Power Rangers -universumissa, koska Dragonzordin ja Titanuksen tavoin sen ei nähty koskaan tuhoutuvan.


title: Mighty Morphin Power Rangersin zordit

text: Tor pystyi yhdistymään Thunderzordin hyökkäysryhmän ja Tigerzordin tiikerimuodon kanssa ja muodostamaan Thunder Ultrazordin. Sen sijaan, että se olisi viimeistellyt vihollisensa aseilla se lensi ilmaan ja laskeutui suoraan vihollistensa päälle litistäen ne. Se myös ampui välillä vihollisiaan, muun muassa taistelussa Goldaria ja Scorpinaa vastaan.


title: Mighty Morphin Power Rangersin zordit

text: Kun Rito Revolto onnistui tuhoamaan rangereiden käyttämät Thunderzordit he lähtivät etsimään Ninjoria, joka antoi heille vielä Thunderzordejakin voimakkaammat Ninjazordit. Ne perustuivat nykyaikaisiin eläimiin. Toisin kuin monet Thunderzordeista, Ninjazordit olivat Dinozordien tapaan hyödyllisiä taisteluissa yksinkin. Ninjazordeja käytettiin taistelussa Zeddin ja Ritan hirviöitä vastaan kolmannen tuotantokauden ensimmäisellä puoliskolla. Ninjazordien käyttöä vähennettiin, kun rangerit saivat käyttöönsä vielä niitäkin tehokkaammat Shogunzordit. Ninjazordit eivät koskaan tuhoutuneet, mutta niistä tuli myöhemmin käyttökelvottomia, kun Zedd ja Rita tuhosivat rangereiden ninjakolikot (koska Ninjazordit saivat voimansa niistä). Ninjazordeista näytettiin myös niiden ohjaamoja, jota oli Thunderzordien tapauksessa tehty vain Red Dragon Thunderzordin kohdalla. Myöhemmin kolmannen tuotantokauden toisella puoliskolla käytetyissä Shogunzordeissa oli samanlaiset ohjaamot, paitsi vaaleanpunainen ranger joutui jakamaan Valkoisen Shogunzordin valkoisen rangerin kanssa.


title: Mighty Morphin Power Rangersin zordit

text: Ninjazordeja olivat:


title: Mighty Morphin Power Rangersin zordit

text: Wind Rangereiden käyttämiä zordeja sarjassa "Power Rangers Ninja Storm" kutsuttiin myös Ninjazordeiksi, vaikka niiden muodostaman Megazordin nimi oli Storm Megazord.


title: Mighty Morphin Power Rangersin zordit

text: Ninja Megazord syntyi viiden Ninjazordin yhdistyessä. Frog muodosti Megazordin reidet ja jalat, Ape sen oikean ja Wolf vasemman käden, Bear ylävartalon ja Crane pään. Megazord iski voimahanskoillaan tehokkaita lyöntejä vihollisiinsa. Ninja Megazord oli erittäin nopea ja fyysisesti taitava. Se ei kuitenkaan saanut mistään otetta voimahanskojensa takia.


title: Mighty Morphin Power Rangersin zordit

text: Ninjor antoi Tommylle Falconzordin samaan aikaan, kun muut rangerit saivat Ninjazordit. Se oli mallinnettu muuttohaukan mukaan. Falconzord pystyi ampumaan voimakkaita säteitä suustaan ja lasereita kahdeksasta sen siipien kärjissä olleesta tykistä. Falconzord oli itsenäinen zord kuten Dragonzord ja Tigerzord aiemmin, joten sitä ei yleensä lasketa Ninjazordiksi.


title: Mighty Morphin Power Rangersin zordit

text: Ninja Mega Falconzord syntyi, kun Falconzord kiinnittyi siiviksi Ninja Megazordin selkään. Syntynyt Megazord osasi lentää ja sen viimeistelyiskun nimi oli "Double-Punch Divebomb".


title: Mighty Morphin Power Rangersin zordit

text:
Ninja Ultrazord syntyi, kun Ninja Mega Falconzord yhdistyi ensimmäiseltä tuotantokaudelta tutun Titanuksen kanssa. Vaikka Dragonzordia ei enää käytetty niin sen rintapanssari oli siitä huolimatta lisätty yhä Titanuksen kaulan alle tässäkin Ultrazordissa. Ninja Ultrazordissa oli paljon tulivoimaa ja se ampui lukuisia ohjuksia tuhotakseen vihollisensa.
Kolmannen tuotantokauden puolivälissä Lord Zeddille tuli tilaisuus saada itselleen omat zordinsa, joita kutsuttiin aluksi "kadonneiksi zordeiksi" ja "muinaisiksi zordeiksi". Ne oli mahdollista saada toimintakuntoon Ninjazordien teknologian ja voimalähteen avulla. Shogunzordit löysi Finster yhdessä Squattin ja Baboon kanssa. Lord Zedd käski Katherine Hillardia, joka oli Ritan pahan lumouksen alaisena, varastamaan Kimberlyn vaaleanpunaisen ninjakolikon, jonka avulla Katherine pääsi tunkeutumaan Tommyn ohjaamaan Falconzordiin. Sen jälkeen hän luovutti Falconzordin Zeddille teknologian kopioimista varten. Lord Zedd myös kaappasi Ninjorin Shogunzordien voimanlähteeksi.


title: Mighty Morphin Power Rangersin zordit

text: Lord Zedd sai Shogunzordinsa valmiiksi, mutta hän tarvitsi vielä viisi pilottia ohjaamaan niitä. Hän sai kieron ajatuksen laittaa Power Rangerit tuhoamaan maailman niiden avulla. Kimberly oli ninjakolikkonsa menetyksen seurauksena mennyt heikkoon kuntoon, koska ninjakolikot olivat yhteydessä rangereiden luontaisiin energioihin. Zedd lavasti tilanteen, jossa Katherine oli joutunut tengasoturien hyökkäyksen kohteeksi ja onnistui houkuttelemaan Kimberlyn ansaan. Kimberly joutui Zeddin vangiksi, jota Lord Zedd myöhemmin käytti valttikorttinaan vaatiessaan Power Rangereita ohjaamaan hänen Shogunzordejaan.


title: Mighty Morphin Power Rangersin zordit

text: Rangereiden täytyi suostua Lord Zeddin vaatimukseen. Billy onnistui kuitenkin selvittämään Kimberlyn sijainnin ja Tommyn avulla hän pääsi vapaaksi. Billy onnistui myös muokkaamaan Shogunzordeja siten, että rangerit saivat ne täysin omaan hallintaansa. Hän vaihtoi myös niiden voimanlähteeksi Ninjorin tilalle rangereiden ninjakolikot. Shogunzordit olivat viisi humanoidirobottia (kuten Alien Rangereiden Battleborgit), jotka erosivat toisistaan vain värityksensä ja päänsä muodon perusteella. Kunkin rangerin Shogunzordin pää oli mallinnettu heidän Ninjazordiensa eläinten mukaan. Shogunzordeja pidettiin Ninjazordeja hyödyllisempinä niiden ihmismäisyyden takia. Shogunzordeja olivat Punainen, Musta, Sininen, Keltainen ja Valkoinen Shogunzord. Koska vaaleanpunaisella rangerilla ei ollut omaa Shogunzordia ohjasi hän yhdessä valkoisen rangerin kanssa Valkoista Shogunzordia.


title: Mighty Morphin Power Rangersin zordit

text: Shogunzordeja käyttivät myöhemmin myös Alien Rangerit kymmenosaisessa minisarjassa "Mighty Morphin Alien Rangers". He tuhosivat niillä kaikki minisarjassa nähdyt hirviöt (paitsi Slotksyn, joka tuhoutui Alien Rangereiden omilla Battleborgeilla). Shogunzordien uskotaan olevan vielä kunnossa jossain päin Power Rangers -universumia.


title: Mighty Morphin Power Rangersin zordit

text: Shogun Megazord syntyi viiden Shogunzordin yhdistyessä. Punainen Shogunzord muodosti Shogun Megazordin vartalon ja pään, Sininen ja Valkoinen Shogunzord sen kädet ja Keltaisesta ja Mustasta muodostui sen jalat. Siinä, missä Ninja Megazord oli nopea ja ketterä, Shogun Megazord oli tukeva ja voimakas. Sen suurin heikkous oli sen hitaus. Se toimi hyvin, vaikka olikin raskaasti panssaroitu. Se käytti pääaseenaan Fire Saberia, jolla se tuhosi yleisimmin vihollisensa.


title: Mighty Morphin Power Rangersin zordit

text: Shogun Mega Falconzord syntyi, kun Falconzord yhdistyi Shogun Megazordin kanssa. Tässä yhdistelmässä Falconzord asettui Shogunzordin selkään. Megazordin kädet irtosivat hetkeksi, jonka aikana Falconzordin siivet menivät Megazordin vartalon ja käsien väliin. Falconzordin siivet osoittivat siten Megazordista eteenpäin. Tämä muodostelma viimeisteli vihollisensa ampumalla laserammuksia Falconzordin siipien kärjissä olleista tykeistä.


title: Mighty Morphin Power Rangersin zordit

text: Shogun Ultrazord syntyi, kun Shogun Mega Falconzord yhdistyi ensimmäiseltä tuotantokaudelta tutun Titanuksen kanssa. Vaikka Dragonzordia ei enää käytetty niin sen rintapanssari oli siitä huolimatta lisätty yhä Titanuksen kaulan alle tässäkin Ultrazordissa. Shogun Ultrazordissa oli paljon tulivoimaa ja se ampui lukuisia ohjuksia tuhotakseen vihollisensa, kuten alkuperäinen Ultrazord ja Ninja Ultrazord.


title: Mighty Morphin Power Rangersin zordit

text: Battleborgeja käyttivät Aquitarin Rangerit minisarjassa Mighty Morphin Alien Rangers, joka kuului osana Mighty Morphin Power Rangersin kolmanteen tuotantokauteen. Battleborgit muistuttivat hyvin paljon Shogunzordeja, mutta niitä ohjattiin ohjaamon sijasta telepaattisesti. Käytössä ollessaan Battleborgit kopioivat Aquitarin Rangereiden tekemät liikkeet omiksi liikkeikseen. Ne taistelivat aina yksittäin eivätkä yhdistyneet Megazordiksi.


title: Jan Peter van Suchtelen

text: Jan Peter van Suchtelen (1751–1836) oli hollantilasta syntyperää ollut venäläinen sotilas ja diplomaatti. Hän astui Venäjän palvelukseen 1783 ja sai kenraalin arvon 1799. Hän oli Suomen sodassa Venäjän armeijan ylimajoitusmestari ja johti neuvotteluja Viaporin antautumisesta. Hän oli Venäjän Tukholman-lähettiläs vuodesta 1810. Hän muodosti omistamistaan tiloista Liikkalan hovin 1835 mutta ei todennäköisesti käynyt siellä koskaan.


title: Jan Peter van Suchtelen

text: Suchtelen omisti arvokkaan kirjaston. Hänen teoksensa "Précis des évènements militaires des campaignes de 1808 et 1809 en Finlande" julkaistiin 1827 (käänn. ruotsiksi 1835) hänen poikansa Paul van Suchtelenin nimellä, joka myös osallistui Viaporin piiritykseen.


title: Jääpallon SM-kilpailu 1916

text:
Vuoden 1916 Suomen jääpallomestaruuskilpailuihin osallistui seitsemän joukkuetta, ensimmäistä kertaa mukana oli joukkue Helsingin ja Viipurin ulkopuolelta, kun Turun AIK osallistui mestaruuscupiin.
Seitsemän joukkueen kilpailussa hallitseva mestari VBJS aloitti ottelunsa suoraan välierissä. Loppuottelussa pelasivat HIFK ja VBJS. VBJS voitti Helsingissä pelatun loppuottelun maalein 3-8.


title: Jääpallon SM-kilpailu 1916

text: VBJS:n joukkue loppuottelussa: Kristian Poutiainen, Yrjö Penttilä, Lauri Mäkinen, Armas Ahnger, Toivo Pirhonen (hyökkääjät), Aarne Nissinen, Edvard Kostamo, Toivo Kosunen (tukimiehet), Aarne Mytty, Juho Pelli (puolustajat) ja Arttur Arvelin (maalivahti).


title: Paul van Suchtelen

text: Paul van Suchtelen (1788–1833) oli venäläinen sotilas. Hän oli 14-vuotias kun hänet otettiin vuonna 1802 keisarin seurueseen. Hän oli Suomen sodassa 1808–1809 keisarin sivusadjutanttina, ja sodan päätyttyä hänet ylennettiin alikapteeniksi. Hän osallistui Viapori n piiritykseen. Hän toimi vuodesta 1830 Orenburgin kenraalikuvernöörinä Kaakkois-Venäjällä. Samalla hän oli Orenburgin erillisen armeijakunnan komentaja ja kuolemaansa saakka uralilaisten kasakkojen päällikkö.


title: Paul van Suchtelen

text: Hänen isänsä oli kenraali Jan Peter van Suchtelen.


title: Eyvind Sucksdorff

text: Gustaf Eyvind Sucksdorff (7. huhtikuuta 1899 Vesanto – 19. lokakuuta 1955) oli suomalainen geofyysikko, Helsingin yliopiston dosentti vuodesta 1949. Hän toimi Sodankylän geogysikaalisen observatorion johtajana 1927–1945 ja sen jälkeen Ilmatieteen keskuslaitoksen geofyysikkona. Hän osallistui merkittävästi kansainväliseen geomagneettiseen yhteistyöhön ja julkaisi tutkimuksia maamagnetismista ja revontulista. Sucksdorff oli tähtitieteellinen yhdistys Ursan puheenjohtaja vuodesta 1947 ja Suomen Tiedeakatemian jäsen vuodesta 1951.


title: Wilhelm Sucksdorff

text: Wilhelm Joachim Sucksdorff (1851–1934) oli suomalainen lääkäri ja professori.


title: Wilhelm Sucksdorff

text: Sucksdorffin puoliso oli Julia Olga Maria Nikkanen. Heidän tyttärestään Monica Saxénista (s. 1903) tuli keuhkosairauksiin erikoistunut lääkäri. Sucksdorff oli Helsingin yliopiston terveysopin ylimääräinen professori vuosina 1894–1895 ja Helsingin kaupungin I kaupunginlääkäri 1895–1917. Hän julkaisi tieteellisiä tutkimuksia ja yleistajuisia kirjoituksia terveydenhoitoon liittyvistä aiheista Tidskrift för hälsovård -lehdessä, jonka päätoimittaja hän oli 1891–1917.


title: Matija Nastasić

text: Matija Nastasić (s. 28. maaliskuuta 1993 Valjevo, Jugoslavia) on serbialainen jalkapallopuolustaja.


title: Kirkkonummen kamariorkesteri

text: Kirkkonummen kamariorkesteri on sinfoniettan kokoinen, enimmillään 50 soittajan orkesteri. Soittajat ovat amatöörejä sekä nykyisiä, tulevia ja eläkkeelle siirtyneitä ammattimuusikoita. Harjoituksia on yleensä kerran viikossa ja konsertteja noin kerran kuussa. Orkesterin kapellimestarit ja solistit vaihtuvat konsertista toiseen. Ohjelmistossa on ollut teoksia jousiorkesterille, sinfonioita, konserttoja, oratorioita, ja oopperoita. Vuonna 2011 saatiin päätökseen kaikkien Sibeliuksen sinfonioiden esittäminen. Orkesteri on esiintynyt muun muassa Helsingin juhlaviikoilla (Dvorak: Rusalka) sekä Pärnussa, Tukholmassa ja Normandiassa.


title: Jääpallon SM-kilpailu 1917

text:
Vuonna 1917 Suomen jääpallomestaruuskilpailuihin osallistui kahdeksan joukkuetta, kolme Helsingistä, kolme Viipurista ja kaksi Turusta. Uutena joukkueena mukana oli Turun IFK.
Loppuottelussa pelasivat VBJS, jota kansan suussa kutsuttiin jo vakiintuneesti Viipurin Susiksi, sekä Kronohagens IF. VBJS voitti Viipurissa pelatun loppuottelun ylivoimaisesti maalein 11-2.


title: Jääpallon SM-kilpailu 1917

text: Susien mestarijoukkue: Viljo Karvinen, Aarne Mytty, Jussi Pelli, Aarne Nissinen, Edvard Kostamo, Mikko Mäkinen, Toivo Pirhonen, Armas Ahnger, Toivo Pirhonen, Lauri Mäkinen, Aarne Lavonen, Kristian Poutiainen.


title: Joonas Kylmäkorpi

text: Joonas Kylmäkorpi (s. 14. helmikuuta 1980 Tukholma, Ruotsi) on suomalainen speedway- ja maaratakuljettaja. Hän on voittanut maaradan henkilökohtaisen maailmanmestaruuden neljästi peräkkäin, vuosina 2010, 2011, 2012 ja 2013.


title: Joonas Kylmäkorpi

text: Kylmäkorpi edustaa MM-tasolla Suomea. Suomessa hän kilpailee Forssan moottoriseuran lisenssillä.


title: Jan-Gregor Kremp

text: Jan-Gregor Kremp (s. 30. syyskuuta 1962 Monheim, Länsi-Saksa) on saksalainen televisionäyttelijä. Jan-Gregor Kremp opiskeli näyttelemistä Mozartteumissa Salzburgissa vuosina 1985–1989. Kremp näyttelee tällä hetkellä pääosaa televisiosarjassa "Kettu", jossa hänen roolihenkilönsä on rikosylikomisario Richard Voss. Hänen tunnetuimmat roolinsa ovat elokuvissa "Halt mich fest!" (2000), "ABC des Lebens" (2003), "Die Konferenz" (2004) ja "Allein gegen die Angst" (2006).


title: Jan-Gregor Kremp

text:
Hän on esiintynyt myös monissa tv-sarjoissa sivuosissa kuten "Kahden keikka", "Kriminalisti", "Tatort", "Siska" ja "Syyttäjä".
Jan-Gregor Kremp on naimisissa näyttelijä Johanna Gastdorfin kanssa. Parilla on yksi lapsi, he asuvat Leverkusenissa. Krempin suosikkielokuva on "Huuliharppukostaja" (1968).


title: Chip ’n Dale Rescue Rangers 2

text: Chip ’n Dale Rescue Rangers 2 () on Nintendo Entertainment Systemille vuonna 1993 julkaistu tasohyppelyvideopeli. Se perustuu Disneyn samannimiseen animaatiosarjaan ja on jatkoa pelille "".


title: Chip ’n Dale Rescue Rangers 2

text: Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana "The Disney Afternoon Collection" -kokoelmaa.


title: Shin Dong-hyuk

text: Shin Dong-hyuk (; s. 1982) on pohjoiskorealaissyntyinen ihmisoikeusaktivisti. Hän on ainoa tunnettu maan vankileirillä syntynyt henkilö, joka on onnistunut pakenemaan sieltä. 13-vuotiaana hän kuuli perheenjäsentensä suunnittelevan pakenemista leiriltä; hän ilmiantoi nämä sillä seurauksella, että nämä teloitettiin. Kymmenen vuotta myöhemmin Shin kuuli uudelta vangilta kertomuksia elämästä vankileirin ulkopuolella. Hän alkoi suunnitella omaa pakoaan, ja pääsikin Kiinan kautta Etelä-Koreaan. Hän asui myös Yhdysvalloissa, mutta palasi Etelä-Koreaan, jossa hän perusti Inside NK -ihmisoikeusjärjestön. Vankileiri 14, jolta hän pakeni, oli täydellisen valvonnan alue.


title: Shin Dong-hyuk

text: Shinin vaiheista kertova Blaine Hardenin kirja "Leiri 14 – Pako Pohjois-Koreasta", joka kertoo Shinin elämästä vankileirillä, on julkaistu myös suomeksi. Hän on sittemmin tunnustanut, että kirja on osin sepitettä, mutta ei ole kertonut miltä osin.


title: Shin Dong-hyuk

text: Mark Wiese on tehnyt aiheesta elokuvan Camp 14: Total Control Zone, jossa Shin kertoo tarinansa.


title: Netšajev

text: Netšajev, naisilla Netšajeva, on venäläinen sukunimi, joka on muun muassa seuraavilla henkiöillä:


title: Jääpallon SM-kilpailu 1918

text:
Vuonna 1918 Suomen jääpallomestaruuskilpailuihin ilmoittautui yhdeksän joukkuetta, neljä Helsingistä, kolme Viipurista ja kaksi Turusta. Uutena joukkueena mukana oli Helsingin Palloseura.
Mestaruuskilpailut oli tarkoitus aloittaa tammikuun lopulla, mutta Suomen sisällissota syttyi samoihin aikoihin, ja mestaruus jäi ratkaisematta. Muita otteluita ennätettiin alkutalvesta pelata, mm. vieraili KIF:n ja HJK:n yhdistetty joukkue 20. tammikuuta VBJS:n vieraana Viipurin Luistinseuran radalla. Vauhdikas ja yritteliäs ottelu päättyi 8-8 -tasapeliin. Viikkoa myöhemmin - siis 27. tammikuuta kohtasivat joukkueet Helsingissä, tuloksena jälleen tasapeli, 4-4. Tuohon otteluun käytännössä päättyikin jääpallokausi 1918, vaikka joitakin toisen ja kolmannen luokan sarjaotteluita pelattiin sodankin aikana. VBJS:n maalilla torjunut Viljo Karvinen kaatui 24. huhtikuuta Viipurin taisteluissa. Myös Viipurin IFK:n maalivahti Torsten Åberg kuului sodan uhrien joukkoon kuten myös KIF:n Richard Schybergson ja Palloliiton tilintarkastajaksi valittu Juho Halme.


title: Gunnar Ahlblad

text: Gunnar Gustaf Ahlblad (9. tammikuuta 1888 Helsinki – 13. maaliskuuta 1918 Terijoki) oli suomalainen uimahyppääjä ja uimari. Hän edusti Helsingfors Simsällskap -seuraa, jossa pelasi myös vesipalloa ja toimi seuran uimakoulun opettajana.


title: Gunnar Ahlblad

text: Keväällä 1907 Ahlblad suoritti ylioppilaskirjoitukset ruotsalaisessa normaalilyseossa. Ahlblad läksi Venäjälle sotakouluun 1914 ja saavutti maailmansodassa esikuntakapteenin arvon. Ahlblad palasi Suomeen sairastuttuaan keväällä 1917. Parannuttuaan Ahlblad joutui Terijoen poliisimestarin virkaan ja sisällissodan puhjettua hän rupesi Viipurin valkokaartin johtajaksi. Ahlblad joutui piileskelemään kuutisen viikkoa, kunnes hänet vangittiin ja vietiin Terijoelle, jossa punaisten päällikkö Heikki Kaljunen kertoi ampuneensa hänet 13. maaliskuuta. Ahlbladin ruumis löydettiin vasta lähes kaksi kuukautta myöhemmin ja haudattiin 9. toukokuuta Viipurin vanhan kirkon viereen. Ahlblad oli naimaton.


title: Lastenkulttuurikeskus Rulla

text: Lastenkulttuurikeskus Rulla on Tampereen kaupungin hallinnoima Kulttuuritalo Laikussa sijaitseva lastenkulttuurikeskus, jonka tarkoituksena on tuottaa helposti lähestyttävää kulttuuritoimintaa lapsille ja lapsiperheille. Pääpaino on näyttelytoiminnassa, ja Rullassa nähdäänkin vuosittain useita lapsille suunnattuja, eri taiteenaloja esitteleviä näyttelyitä. Lisäksi Rullassa järjestetään työpajatoimintaa sekä erilaisia lapsille suunnattuja esityksiä ja tapahtumia. Lasten lava tarjoaa lapsille myös oman esiintymisestraadin. Rullassa käy vuosittain satoja päiväkoti- ja kouluryhmiä ohjatulla näyttelykierroksella, johon sisältyy yleensä myös aihetta syventävää omaa tekemistä. Toiminta on pääsääntöisesti ohjattua myös vapaa-ajan kävijöille. Lastenkulttuurikeskus Rulla on osa Tampereen kaupungin asukkailleen tuottamia lastenkulttuuripalveluja. Rullan perustoiminta on maksutonta.


title: Sunndalsøra

text: Sunndalsøra on kylä ja Sunndalin kunnan hallinnollinen keskus Møren ja Romsdalin läänissä, Norjassa.


title: Sunndalsøra

text: Tammikuussa 2012 kylässä oli asukkaita 4 138.


title: USS Bataan (LHD-5)

text: USS Bataan (runkonumero LHD-5) on Yhdysvaltain laivaston Wasp-luokan maihinnousualus. Alus on ensimmäinen Yhdysvaltain laivaston alus, jossa on otettu huomioon naissotilaiden mukana olo.


title: USS Bataan (LHD-5)

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 22. kesäkuuta 1994 ja alus laskettiin vesille 15. maaliskuuta 1996. Alus otettiin palvelukseen 20. syyskuuta 1997.


title: USS Bataan (LHD-5)

text: Alus on palveluksessa 2012 Norfolkin laivastotukikohdassa Virginiassa.


title: Esko Suhonen

text: Esko Sakari Suhonen (29. helmikuuta 1908 Nilsiä – 7. toukokuuta 1984 Helsinki) oli suomalainen arkkitehti.


title: Esko Suhonen

text: Suhonen valmistui arkkitehdiksi 1935 ja työskenteli jo opiskeluaiakana puolustusministeriön rakennusosastolla. Maatalousseurojen keskusliiton rakennuskonsulttina hän toimi vuosina 1936–1941. Hän oli Aravan teknisen osaston johtaja 1949–1953. 1965–1968 hän toimi Teknillisen korkeakoulun arkkitehtiosaston johtajana. Hän työskenteli myös rakennusalan standardoinnin parissa ja selvitti asuntojen käyttöön vaikuttavia ominaisuuksia teoksessaan "Kerrostalon asuttavuus" (1963).


title: Esko Suhonen

text: Virkatyön ohella Suhonen suunnitteli Järvenpäähän Invalidiliiton omistaman Invan asuntoalueen (1950–1952) ja yksityisiä hankkeita.


title: Esko Suhonen

text: Vuonna 1960 Suhoselle myönnettiin nykyaikaisen rakennustaiteen professorin arvo erikoisalanaan asuntoarkkitehtuuri. Hänen piirustuskokoelmansa siirtyi vuonna 1995 lahjoituksena Arkkitehtuurimuseon haltuun.


title: USS Iwo Jima (LHD-7)

text: USS Iwo Jima (runkonumero LHD-7) on Yhdysvaltain laivaston Wasp-luokan maihinnousualus.


title: USS Iwo Jima (LHD-7)

text: Alus tilattiin Ingalls Shipbuildingilta West Bankistä Pascagoulasta Mississipistä Yhdysvalloista. Sen köli laskettiin 12. joulukuuta 1997 ja alus laskettiin vesille 25. maaliskuuta 2000. Alus otettiin palvelukseen 30. kesäkuuta 2001.


title: USS Iwo Jima (LHD-7)


title: USS Makin Island (LHD-8)

text: USS Makin Island (runkonumero LHD-8) on Yhdysvaltain laivaston Wasp-luokan maihinnousualus.


title: USS Makin Island (LHD-8)

text: Alus tilattiin Northrop Grumman Ship Systemsin Ingalls Operationilta West Bankistä Pascagoulasta Mississipistä Yhdysvalloista. Sen köli laskettiin 14. helmikuuta 2004 ja alus laskettiin vesille 19. elokuuta 2006. Alus otettiin palvelukseen 24. lokakuuta 2009 ensimmäisenä päällikkönään Robert G. Kopas.


title: USS Makin Island (LHD-8)

text: Alus on palveluksessa 2012 San Diegon laivastotukikohdassa Kaliforniassa.


title: Anttonen

text: Anttonen on suomalainen sukunimi, joka on muun muassa seuraavilla henkilöillä:


title: Sorvali

text: Sorvali voi tarkoittaa muun muassa seuraavia:


title: Euroopan yhtenäisasiakirja

text: Euroopan yhtenäisasiakirja (, SEA) oli ensimmäinen merkittävä sopimusuudistus Euroopan yhteisön perustamissopimukseen eli Rooman sopimukseen. Sopimuksessa asetettiin tavoitteeksi sisämarkkinoiden toteuttaminen vuoden 1992 loppuun mennessä. Yhtenäisasiakirjassa myös institutionalisoitiin Euroopan poliittinen yhteistyö (engl. "European Political Cooperation", EPC), jonka puitteissa jäsenvaltiot olivat koordinoineet yhteistä ulkopolitiikkaa. Euroopan poliittinen yhteistyö muuttui myöhemmin yhteiseksi ulko- ja turvallisuuspolitiikaksi (YUTP).


title: Euroopan yhtenäisasiakirja

text: Euroopan yhtenäisasiakirja allekirjoitettiin 28. helmikuuta 1986 ja se astui voimaan 1. heinäkuuta 1987.


title: Ummenajokas

text: Ummenajokas oli Ranualta kotoisin olleen keksijä Matti Lohen vuonna 1926 rakentama moottorikelkan tapainen kulkuneuvo. Ummenajokkaan voimanlähteenä oli noin 1 hevosvoiman tehoinen DKW-merkkinen polkupyörän apumoottori, joka hihnan välityksellä pyöritti kelkan aisojen väliin kiinnitettyä puutynnyriä. Tynnyri oli pidon parantamiseksi nastoitettu hevosenkengännauloilla. Suksilla liikkuva kuljettaja ohjasi häntä vetävää laitetta aisoista.


title: Ummenajokas

text: Ummenajokas painoi noin 50 kiloa ja sillä saavutettiin jopa 30 kilometrin tuntinopeus. Matti Lohi käytti Ummenajokasta liikkumiseen ja tavaroiden kuljetukseen sekä myös ahmojen karkotukseen. Vuonna 1927 hän rakensi Ummenajokkaasta uuden version, jossa ajaja istui reen päällä.


title: Ummenajokas

text: Kemijärven Moottorikelkkamuseossa on Esa Kuhan vuonna 1998 valokuvan perusteella rakentama kopio Ummenajokkaasta.


title: Ummenajokas

text: Veikko Huovisen vuonna 1971 ilmestyneessä kirjassa "" Adolf Hitler suunnittelee Ummenajokkaasta saksalaisten uutta salaista asetta itärintamalla käytävään sotaan.


title: Hahto

text: Hahto-nimisiä henkilöitä:


title: Euroopan poliittinen yhteistyö

text: Euroopan poliittinen yhteistyö (European Political Cooperation, EPC) luotiin 1970-luvun alussa. Sen puitteissa EY:n jäsenmaat koordinoivat ulkopoliittiikkaansa. Se korvautui yhteisellä ulko- ja turvallisuuspolitiikalla (YUTP) 1993, kun Maastrichtin sopimus astui voimaan.


title: Euroopan poliittinen yhteistyö

text: EY:n yhteisen ulkoisen talouspolitiikan harjoittaminen oli osoittautunut haasteelliseksi ilman yhteistä ulkopoliittista linjaa. Euroopan poliittisen yhteistyön myötä EY-maat ryhtyivät informoimaan ja konsultoimaan toisiaan sekä tavoittelemaan yhtenäistä toimintaa ulkopolitiikan alalla. Menettely institutionalisoitiin Euroopan yhtenäisasiakirjassa 1987.


title: Hanna Kankainen

text: Saara Johanna (Hanna) Kankainen (19. heinäkuuta 1898 Urjala – 12. tammikuuta 1984 Urjala) oli suomalainen kirjailija.


title: Itä–Länsi-ottelu 1936

text: Vuoden 1936 Pesäpallon Itä-Länsi -ottelu pelattiin Helsingissä Hesperian kentällä 4. lokakuuta. Katsojia oli paikalla noin 500 koleassa syysmyrskyssä. Ottelussa pelattiin kaikkiaan 12 vuoroparia.


title: Itä–Länsi-ottelu 1936

text: Joukkueenjohtajina toimivat Idän joukkueella Osmo Kupiainen Viipurista ja Lännen joukkueella Kullervo Pellinen Riihimäeltä.


title: Itä–Länsi-ottelu 1936

text: Avausheiton suoritti Lauri Pihkala. Itä aloitti sisällä.


title: LeadDesk

text: LeadDesk on nopeasti kasvava ja kansainvälistyvä ohjelmistoyhtiö, joka toimii pilvipohjaisten ohjelmistojen markkinoilla Euroopassa. LeadDesk-pilvipalvelua tarjotaan suurivolyymisen myynnin ja asiakaspalvelun tarpeisiin, esimerkiksi contact centereille. Muita merkittäviä asiakastoimialoja ovat media, turvallisuuspalvelut, energia-ala, tietoliikenne, talouspalvelut ja markkinatutkimus. Ohjelmaa tarjotaan niin sanottuna SaaS (Software-as-a-Service) -palveluna. LeadDeskissä on yhdistetty asiakastietokanta, kampanjanhallinta ja CRM puhelintoiminnallisuuksiin. LeadDesk-ohjelmaa käyttää yli 700 organisaatiota ympäri Euroopan ja maailman, ja sen avulla käsitellään yli 300 miljoonaa henkilökohtaista asiakaskontaktia vuodessa.


title: LeadDesk

text: LeadDesk-ohjelman on kehittänyt helsinkiläinen vuonna 2009 perustettu ohjelmistoyritys nimeltä ComDashboard Oy. Yrityksen liikevaihto vuonna 2011 oli noin miljoona USD. Yhtiön pääkonttori sijaitsee Suomessa Helsingissä ja tuotekehitysyksikkö Lappeenrannassa. Yrityksellä on lisäksi myyntiyksiköitä Ruotsissa, Norjassa, Tanskassa, Saksassa ja Alankomaissa. Yritys muutti nimensä Comdashboard Oy:stä Leaddesk Oy:ksi vuonna 2013.


title: LeadDesk

text:
LeadDesk-tuotetta myytiin vuonna 2011 yhteensä 700 000 eurolla (tilausmaksuja). Talouselämän 5.4.2012 julkaisussa kerrotaan, että LeadDesk valittiin Slush2011-kasvuyritystapahtumassa sekä Red Herring 100 Europe 2012 -kasvuyrityskilpailussa finaaliin. Vuonna 2012 Suomen Tekes on lisäksi valinnut yrityksen NIY-kasvuyritysohjelmaansa.
Kauppalehden 31.8.2012 julkaistun jutun mukaan ComDashboard Oy:n liikevaihto kasvoi yli 1000 %:a ja sen "”kannattavuus oli sijoitetun pääoman tuotolla mitattuna erinomainen”".


title: LeadDesk

text: LeadDesk on ratkaisu myyntiin, telemarkkinointiin, puhelinhaastatteluihin ja asiakaspalveluun. Sen käyttäjäkunta koostuu freelancereista suuryrityksiin, eri puolilta maailmaa. Asiakasyritykset toimivat erityisesti sisämyynnissä (ns. Inside Sales -toiminta), B2B- ja B2C-puhelinmyynnissä, tekevät myyntikäynti- ja tapaamisvarauksia, puhelinhaastatteluita tai asiakaspalvelua.


title: LeadDesk

text: Tuotetta voidaan käyttää joko itsenäisenä sovelluksena, jolloin kaikki toiminnallisuudet tapahtuvat saman ohjelman sisällä, tai sitten ns. click-to-call -versiona, jolloin kontaktienhallinta tapahtuu missä tahansa web-pohjaisessa ohjelmassa (esim. Erillisessä ERP/CRM-ohjelmassa), ja LeadDeskissä hoidetaan vain puhelut ja niihin liittyvä taltiointi ja statistiikka. Kummatkin versioista voivat olla käyttäjällä yhtäaikaisesti eri agenteilla käytössä.


title: LeadDesk

text: LeadDeskissä on lukuisia myyntiä ja puhelintyöskentelyä tehostavia ja laatua parantavia ominaisuuksia. Kyseisiä ominaisuuksia ovat mm. myynnin seuranta, puoliautomaattinen sekä automaattinen soitto, prediktiivinen soitto, ns. soittofiltteri, statistiikat sekä puhelunauhat.


title: LeadDesk

text: Tekniseltä toteutukseltaan LeadDesk on yksinkertainen, mutta toimintavarma. LeadDesk on toteutettu PHP-, SQL/MySQL- sekä JS/Ajax- ohjelmointitekniikoita käyttäen. LeadDeskiä voidaan käyttää joko kiinteällä, gsm- tai VoIP-liittymällä, riippuen siitä mikä on paras ratkaisu yritykselle.


title: LeadDesk

text: LeadDeskin edut ovat korkealaatuiset puhelut, korkea konversiosuhde sekä koordinoitu kampanjanhallinta. LeadDeskistä ei aiheudu suuria kuluja, se ei vaadi tietotekniikkaosaamista sekä se toimii yhteen olemassa olevien järjestelmien kanssa. Käyttämällä LeadDeskiä yritys voi hallinnoida ja tuoda läpinäkyvyyttä puhelintoimintoihinsa. LeadDeskillä yritys voi hallita kampanjoita, yhteystietolistoja sekä muita tärkeitä toimintoja ja tietoa yhdestä paikasta. LeadDesk tarjoaa reaaliaikaista tietoa päivittäisen ohjauksen tueksi sekä pitkän aikavälin trendejä suunnitteluun. LeadDesk ei vaadi alkuinvestointeja, pitkäaikaisia sopimuksia tai raskasta infraa.


title: LeadDesk

text:
LeadDesk-tuotetta kohtaan on esitetty myös kritiikkiä. Tuotteen tuotekehitysvaiheessa vuonna 2009 sen toimintavarmuus ei ollut kaikilta osin erinomaisella tasolla. Lisäksi siitä puuttuu joihinkin käyttötarkoituksiin tarvittavia ominaisuuksia (esimerkiksi järeän skaalan asiakaspalveluteknologian ja puhelinvaihteiden toiminnallisuudet).
Tuotteen taustalla vaikuttavien yrittäjien ja ohjelmoijien mukaan tuotetta on lisäksi pääasiassa kehitetty eurooppalaisista ja kasvavien markkinoiden lähtökohdista, eikä se kaikilta osin ole tyydyttävä ratkaisu esim. Yhdysvaltojen markkinoille.


title: Edit Björkholm

text: Edit Matilda Björkholm (14. maaliskuuta 1899 Pietarsaaren maalaiskunta – 5. huhtikuuta 1987 Pietarsaari) oli suomalainen opettaja, pienviljelijä ja ruotsin kielellä kirjoittanut kirjailija.


title: Edit Björkholm

text: Björkholm opiskeli kansakoulunopettajaksi mutta hän päätyi sittemmin viljelemään omaa pientilaansa. Esikoisteoksensa romaanin "Vårströmmar" hän julkaisi 61-vuotiaana. Björkholm kuvasi teoksissaan realistisesti maaseudun kansanelämää.


title: Alf Holmgren

text: Alf (Alfred) Holmgren (s. 11. maaliskuuta 1899 Maalahti) oli suomalainen ruotsin kielellä kirjoittanut kirjailija.


title: Alf Holmgren

text: Holmgrenin vanhemmat olivat maanviljelijä August Holmgren ja Maria Holmgren. Hän kävi Breidablickin kansankorkeakoulun ja työskenteli sitten varastomiehenä Maalahdessa. Holmgren muutti 1924 Yhdysvaltoihin ja kävi siellä baptistikirkon seminaarin Chicagossa. Hän toimi sitten matkasaarnaajana ja asui Seattlessa.


title: Margit Åström

text: Margit Åström (s. 4. kesäkuuta 1899 Viipuri — 18. kesäkuuta 1980 Loviisa) oli suomalainen opettaja ja ruotsin kielellä kirjoittanut kirjailija.


title: Margit Åström

text: Åström valmistui filosofian maisteriksi 1932. Hän toimi opettajana eri kouluissa Loviisassa 1929—1971.


title: Margit Åström

text: Åström julkaisi novellikokoelmia nimimerkillä "Christina Lööf". Omalla nimellään hän julkaisi muutamia elämäkertateoksia.


title: Margit Åström

text: Nimimerkillä "Christina Lööf":


title: A. F. Aalberg

text: Aleksander Fredrik Aalberg (22. marraskuuta 1897 Lempaala – 22. helmikuuta 1984 Kotka) oli suomalainen kalatalousneuvoja, taloustirehtööri, tietokirjailija ja toimittaja. Hän toimi vuosina 1932–1974 Etelä-Suomen Merikalastajain Liiton toiminnanjohtajana. Aalberg toimi vuosina 1937–1939 ja 1953–1974 ilmestyneen Kalamiehen Viesti -lehden ja vuonna 1940 ilmestyneen Karjalan Kansa -lehden päätoimittajana.


title: Hydroline

text: Hydroline Oy on vaativaan käyttöön tarkoitettujen hydraulisylintereiden suunnitteluun ja valmistukseen erikoistunut perheyritys. Yhtiö on alallaan Suomen johtava yritys ja yksi nykyaikaisimmista hydraulisylintereitä valmistavista yrityksistä maailmanlaajuisesti. Hydroline toimittaa tuotteita suurille kone- ja laite- valmistajille kuten Sandvik, Rocla, John Deere, Cargotec, Agco Valtra ja Bronto Skylift.


title: Hydroline

text: Kolmannessa sukupolvessa toimiva yritys työllistää kaksi sataa työntekijää. Tuotannossa valmistetaan yli 1 500 erilaista sylinterimallia muun muassa kaivosteollisuuden, metsäkone- ja traktoriteollisuuden, nosto- ja siirtolaiteteollisuuden sekä maanrakennusteollisuuden tarpeisiin. Yrityksen tuotantotilat sijaitsevat Kuopion lähellä Siilinjärven Vuorelassa sekä Puolan Stargard Szczecińskissä.


title: Hydroline

text: Yrityksen liikevaihto vuonna 2011 oli 30 miljoonaa euroa. Liikevaihdosta noin 95 prosenttia kertyy välillisestä ja suorasta viennistä.


title: Hydroline

text: Hydrolinen toimitusjohtajana toimii Mikko Laakkonen, joka otti tehtävän hallituksen puheenjohtajaksi syyskuussa 2014 siirtäneeltä Jukka Laakkoselta.


title: Hydroline

text: Helge Laakkonen perusti yrityksen Metallisorvaamo H. Laakkosen vuonna 1962 omakotitalon kellariin. Vuonna 1970 yritys muutti suurempiin tiloihin. Samoihin aikoihin yritys valmisti myös ensimmäiset hydraulisylinterit.


title: Hydroline

text: Kasvun myötä yritys muutti Siilinjärvelle Vuorelaan vuonna 1984. Mutta jo vuonna 1990 yrityksen tuotantotilat tuplaantuivat Vuorelan toimipisteen laajennuksen myötä. Yrityksen nimi ja rakenne muuttui Hydroline Oy:ksi.


title: Hydroline

text: Huhtikuussa 2012 Hydroline aukaisi myyntikonttorin Shanghaihin, Kiinaan. Heinäkuussa 2012 Puolaan perustettiin yhtiö Hydroline Poland sp. z o.o.. Puolan Stargard Szczecińskiin rakennettiin tuotantolaitos, jonka toiminta alkoi vuonna 2014.


title: Hydroline

text: Vuosina 2013 ja 2014 työvoimapulasta kärsivä Hydroline on panostanut vahvasti alan koulutuksen kehittämiseen ja opiskelijarekrytointiin. Syksyllä 2014 yritys hankki 1,5 miljoonaa euroa maksavan kitkahitsauskoneen, jonka arvellaan nopeutavan tuotantoa. Tällä pyritään vastaamaan paremmin tilauskannan positiiviseen kehitykseen.


title: Albin Järvinen

text: Albinus (Albin) Järvinen (1. maaliskuuta 1867 Helsinki – 11. kesäkuuta 1937 Helsinki) oli suomalainen filosofian maisteri, kansakoulutarkastaja ja kirjailija.


title: Albin Järvinen

text: Järvisen vanhemmat olivat muurari David Nestor Järvinen ja Eva Sofia Rainio. Hän pääsi ylioppilaaksi 1887 Helsingin alkeisopistosta ja opiskeli Helsingin yliopistossa valmistuen filosofian kandidaatiksi 1893 ja maisteriksi 1894. Järvinen toimi kansakoulujen tarkastajana Käkisalmen, Turun, Lohjan ja Uudenmaan piireissä vuosina 1899–1936.


title: Albin Järvinen

text: Järvinen julkaisi Villiin Länteen sijoittuvan kertomuskokoelman salanimellä "Ernesti Turvamäki".


title: Albin Järvinen

text: Albin Järvinen oli naimisissa kaksi kertaa:


title: Albin Järvinen

text: Nimimerkillä "Ernesti Turvamäki":


title: Samuli Virkkunen

text: Samuli Virkkunen (s. 24. marraskuuta 1990 Pori) on suomalainen jääkiekkoilija. Hänen vahvuuksiinsa kuuluvat monipuolisuus, asenne, liike ja laukaus. Virkkusen heikkouksiin kuuluvat ajoittaiset turhat jäähyt hänen kovan kaksinkamppailuhalunsa vuoksi. Virkkunen laukoo oikealta.


title: Samuli Virkkunen

text: Virkkunen on Porin Ässien kasvatti. Hän oli kaudella 2007–2008 21 osumallaan joukkueen B-nuorten paras maalintekijä runkosarjassa. Kaudella 2009–2010 Virkkunen jakoi 27 osumallaan koko A-nuorten SM-liigan maalipörssin voiton Kärppien Julius Junttilan kanssa ja 49 tehopisteellään pistepörssin viidennen sijan KalPan Jaakko Rissasen kanssa. Hän oli Ässien paras maalintekijä myös kevään 2010 pudotuspeleissä neljällä osumallaan. Virkkunen debytoi samalla kaudella myös miesten peleissä pelattuaan neljä Mestis-ottelua alle 20-vuotiaiden maajoukkueessa tehden niissä yhden syöttöpisteen.


title: Samuli Virkkunen

text: Kesäkuussa 2010 Virkkunen teki vuoden mittaisen SM-liigasopimuksen Ässien kanssa. Hän ei tehnyt liigadebyyttiään vielä kaudella 2010–2011, jolloin Virkkunen toimi Ässien A-nuorten varakapteenina. Hän oli tehoilla 23+24=47 joukkueen paras pistemies ja maalintekijä. Virkkunen sijoittui A-nuorten SM-liigan maalipörssissä neljänneksi ja jakoi pistepörssin seitsemännen sijan Ilveksen Roope Nikkilän ja HPK:n Otto Paajasen kanssa. Hän jakoi joukkueen sisäisen pistepörssin voiton myös kevään 2011 pudotuspeleissä Kristian Ruisman kanssa tehoilla 1+3=4. Huhtikuussa 2011 Virkkunen teki kaksivuotisen jatkosopimuksen Ässien kanssa.


title: Samuli Virkkunen

text: Elokuun 2011 lopulla Ässät lainasi Virkkusen koko kauden 2011–2012 kattavalla sopimuksella Mestis-joukkue Vaasan Sportiin. Hänen tulokaskautensa Mestiksessä toi 41 runkosarjaottelussa tehot 10+21=31, joilla Virkkunen oli Sportin neljänneksi paras pistemies sekä 11 playoff-ottelussa tehot 4+5=9. Hän voitti kauden päätteeksi Mestiksen-mestaruuden ja palkittiin sarjan parhaana tulokkaana Petri Varis -palkinnolla.


title: Samuli Virkkunen

text: Virkkunen teki SM-liigadebyyttinsä kauden 2012–2013 kolmannessa ottelussa 19. syyskuuta 2012 vieraissa Oulun Kärppiä vastaan. Hän sai ottelussa jääaikaa 8 minuuttia ja 22 sekuntia. Ottelu jäi Virkkuselle kuitenkin toistaiseksi kauden ainoaksi SM-liigassa, sillä Virkkunen ja Ässät irtisanoivat sopimuksensa lokakuussa 2012. Hän teki jo samana päivänä loppukauden kattavan sopimuksen Sportin kanssa.


title: Samuli Virkkunen

text: Virkkunen on pelannut kuusi nuorten ja kolme poikien maaottelua.


title: Euronics

text: Euronics International BV. on alankomaalaislähtöinen vuonna 1990 perustettu kodintekniikkakauppojen ostoryhmittymä. Se on ostovolyymiltaan Euroopan suurin kodintekniikan osto-organisaatio, joka edustaa tunnettuja kodintekniikan brändejä. Suomalaiset kauppiaat ovat siinä mukana Tekniset Osuuskunnan kautta. Euronics myymälöitä on 36 maassa. Euroopassa on yli 8.800 myymälää, jotka tavoittavat noin 600 miljoonaa asiakasta. Euronics toimii kevyellä organisaatiolla. Keskushallinnossa on alle kymmenen henkilöä töissä ja vastaavasti Suomessa hallintoa hoitaa kuusi ihmistä. Vuoden 2016 liikevaihto oli 18,8 miljardia. Noin 1000 myymälää eri maissa tulee siirtymään vuoden 2018 aikana yhteiselle Euronics brändille, joista Suomi on yhdessä muiden Nordic-maiden kanssa näiden joukossa.


title: Euronics

text: Suomen lisäksi ostoryhmittymän Euronics-myymälöitä on esimerkiksi Ruotsissa, Norjassa, Tanskassa, Iso-Britanniassa sekä Irlannissa. Ensimmäiset ostoryhmittymän jäsenet tulivat Alankomaista, Saksasta, Espanjasta, Italiasta sekä Belgiasta.


title: Euronics

text:
Vuoden 2017 talouslukuja ei vielä ole julkaistu.
Euronics Suomi
Euronicsiä Suomessa hallinnoi itsenäisten kauppiaiden omistuksessa oleva Kauppiasosuuskunta Tekniset. Suomessa on lähes 60 palvelevaa Euronics ja Tekniset liikettä. Tätä kattavaa kivijalkamyymälöiden määrää täydentää myös Euronicsin hallinnoima oma verkkokauppa.Myymäläverkosto on myös kattava suurimpien kaupunkien ulkopuolella, joissa erityisesti tutun kauppiaan henkilökohtaisen palvelun merkitys korostuu tuotteiden digitalisoituessa, verkottuessa ja väestön ikääntyessä.


title: Euronics

text: Yrittäjävetoisena ketjuna kauppiaat hyödyntävät eurooppalaista yhteistä ostovoimaa, joka takaa kilpailukykyisen hinnoittelun. Kilpailijoista poiketen jokaisessa myymälässä käytetyt rahat ja veroeurot jäävät yrityksen omalle paikkakunnalle. Yrittäjät toimivat siten itsenäisesti ketjun osana ja pystyvät näin tarjoamaan suomalaisen kuluttajan ja paikallisen asiakkaan todellisiin tarpeisiin sopivia tuotteita.


title: Jarno Pavén

text: Jarno Mikael Kunto Pavén (s. 20. toukokuuta 1993 Turku) on suomalainen jääkiekkopuolustaja, joka pelaa Mestis-joukkue Savonlinnan Pallokerhossa. Hän toimii joukkueen varakapteenina. Pavén laukoo oikealta.


title: Jarno Pavén

text: Pavén on Turun Palloseuran kasvatti. Hän toimi joukkueen C-nuorten kapteenina kaudella 2008–2009, joka päättyi SM-hopeaan. Paven on sittemmin voittanut myös B2-nuorten Suomenmestaruuden vuonna 2010 ja B-nuorten SM-hopeaa vuonna 2011.


title: Jarno Pavén

text: Kaudeksi 2012–2013 Paven teki kaksivuotisen SM-liigasopimuksen TPS:n kanssa. Hän pelasi harjoituskaudella 2012 TPS:n liigajoukkueessa seitsemän European Trophy -ottelua, mutta Pavén teki liigadebyyttinsä kauden kolmannessa ottelussa 19. syyskuuta 2012 JYPiä vastaan. Hän pelasi kauden aikana kaikkiaan kolme SM-liigaottelua. Kaudella 2013–2014 Pavén nousi TPS:n A-nuorten kapteeniksi ja oli joukkueen eniten maaleja tehnyt puolustaja 11 osumallaan. Hän pelasi kauden aikana kaksi SM-liigaottelua.


title: Jarno Pavén

text: Kesäkuussa 2014 Pavén teki vuoden mittaisen ja try-outin sisältäneen sopimuksen Mikkelin Jukureiden kanssa. Lokakuun lopulla hän sai joukkueeseen loppukauden 2014–2015 kattavan sopimuksen. Pavén voitti kauden päätteeksi Mestiksen-mestaruuden, kuten myös seuraavan kauden 2015–2016 päätteeksi.


title: Jarno Pavén

text: Pavén siirtyi kaudeksi 2016–2017 jatkamaan Mestis-uraansa vuoden mittaisella sopimuksella Savonlinnan Pallokerhon riveihin. Hänet nimettiin joukkueen varakapteeniksi. Pavénin kausi päättyi kuitenkin vain seitsemän ottelun jälkeen leikkaushoitoa vaatineeseen alaraajavammaan lokakuussa 2016. Joulukuussa hän teki SaPKon kanssa vuoden mittaisen jatkosopimuksen. Kauden 2017–2018 päätteeksi Pavén voitti Mestis-pronssia.


title: Rituksimabi

text: Rituximab (MabThera ja Rituxan) on kimeerinen monoklonaalinen vasta-aine lääke potilaille, jotka ovat CD20-positiivisia. Rituximab tuhoaa B-soluja ja siksi käytetään hoidettaessa sairauksia joissa esiintyy poikkeavan runsaasti B-soluja, yliaktiivisia B-soluja tai toimintahäiriöisiä B-soluja. Näitä ovat monet lymfoomat, leukemia, elinsiirtojen hylkimisreaktiot ja muutamat autoimmuunisairaudet. Rituksimabin kemiallinen kaava on CHNOS, moolimassa 143859,70 g/mol ja CAS-numero 174722-31-7.


title: Rituksimabi

text: Rituksimabin kehitti IDEC Pharmaceuticals tuotenimellä IDEC-C2B8.


title: Rituksimabi

text: Perustuen kliinisiin tutkimuksiin, rituksimabi sai hyväksynnän USA:n FDA:lta vuonna 1997. Rituksimabia pidetään hyvänä lääkkeenä muiden lääkkeiden kanssa (yhdistelmähoito) hoidettaessa mm. monia B-solu lymfoomia. Vuonna 2010 rituksimabi sai hyväksynnän Euroopan komissio:lta, mutta Euroopassa käyttölupa on hieman suppeampi kuin USA:ssa autoimmuuni sairauksien hoidossa.


title: Rituksimabi

text: Rituksimabia markkinoi Hoffmann–La Roche.


title: Tiihonen

text: Tiihonen on suomalainen sukunimi, joka on muun muassa seuraavilla henkilöillä:


title: Kirous (romaani)

text: Kirous ("Thinner") on Stephen Kingin kirjoittama kauhuromaani, joka julkaistiin alkukielellään englanniksi vuonna 1984. Kuten romaanit "Raivo", "Pitkä marssi", "Vimma", "Juokse tai kuole" ja "Teloittajat", myös tämän teoksen King kirjoitti salanimellä Richard Bachman.


title: Kirous (romaani)

text: Vuonna 1996 sai ensi-iltansa "Kiroukseen" perustuva elokuva "Vainottu", jonka ohjasi Tom Holland. Elokuvassa näyttelivät muun muassa Robert John Burke, Michael Constantine ja Joe Mantegna.


title: Ari Rasilainen

text: Ari Petteri Rasilainen (s. 18. helmikuuta 1959 Helsinki) on suomalainen kapellimestari. Hän on toiminut vuodesta 2011 lähtien Saksassa Würzburgin musiikkikorkeakoulun professorina.


title: Ari Rasilainen

text: Rasilainen opiskeli orkesterinjohtoa Sibelius-akatemiassa Jorma Panulan johdolla, sekä Berliinissä Arvid Jansonsin oppilaana. Ennen kapellimestariuransa alkua Rasilainen toimi Radion sinfoniaorkesterin äänenjohtajana. Lisäksi hän on esiintynyt kamarimuusikkona.


title: Ari Rasilainen

text: Rasilainen toimi Lappeenrannan kaupunginorkesterin johtajana vuosina 1985–1989. Vuodet 1989–1994 hän oli Tampereen kaupunginorkesterin taiteellisena johtajana sekä vierailevana kapellimestarina. Tampereelta Rasilainen siirtyi Norjaan, jossa hän työskenteli Norjan radion orkesterin johtajana vuodet 1994–2002. Vuosina 1993–1997 hän toimi myös Jyväskylä Sinfonian ylikapellimestarina.


title: Ari Rasilainen

text: Vuodet 2002–2011 Rasilainen oli Ludwigshafenissa Rheinland-Pfalzin filharmonisen orkesterin ylikapellimestarina. Toukokuussa 2011 hänet nimitettiin Würzburgin musiikkikorkeakoulun orkesterin- ja kuoronjohtamisen professoriksi.


title: Ari Rasilainen

text: Vierailevana kapellimestarina Rasilainen on toiminut muun muassa Aalborgin sinfoniaorkesterissa vuodesta 2002 lähtien sekä Pori Sinfoniettassa vuosina 1999–2005. Lisäksi hän on vierailijana johtanut useita radio-orkestereita Saksassa, muun muassa Berliinin, Stuttgartin, Leipzigin, Kölnin ja Hannoverin orkestereita. Rasilainen on johtanut myös Jyväskylän kamariorkesteria.


title: Ari Rasilainen

text: 1980-luvulla Rasilainen vietti useita kesiä Sysmässä, jonne hän perusti vuonna 1986 Sysmän Suvisoitto -festivaalin. Hän toimi tapahtuman taiteellisena johtajana vuoteen 1994 saakka.


title: Ari Rasilainen

text: Ari Rasilainen on johtanut eri orkestereita yli 50:llä levytyksellä.


title: Jean-Philippe Gatien

text: Jean-Philippe Gatien (s. 16. lokakuuta 1968 Alès) on ranskalainen pöytätenniksen pelaaja.


title: Jean-Philippe Gatien

text: Gatienin ensimmäiset olympialaiset olivat Soulin 1988 kesäkisat, mutta ensimmäisen olympiamitalinsa hän saavutti Barcelonasta 1992.


title: Kosmopolis

text: Kosmopolis: Kuinka uusi aika hukkasi humanismin perinnön () on filosofi Stephen Toulminin vuonna 1990 ilmestynyt kirja.


title: Schwenninger Wild Wings

text: Schwenninger Wild Wings on saksalainen jääkiekkojoukkue Villingen-Schwenningenin kaupungista. Joukkue on perustettu vuonna 1994. Perustamisen jälkeen joukkue pääsi suoraan pelaamaan DEL-liigaan. Kaudet eivät kuitenkaan tuoneet kuin yhden välieräpaikan ja joukkue joutui kauden 2002–2003 päätteeksi luopumaan sarjapaikastaan. Vuodet 2003-13 joukkue pelasi 2. Bundesligassa, kohtalaisella menestyksellä, sijoittuen kolme kertaa toiseksi. Seura palasi DEL:iin kaudelle 2013-14, ostettuaan talousvaikeuksiin ajautuneen Hannover Scorpions:in lisenssin.


title: Jukka Pulkkinen

text: Jukka Pulkkinen on varatuomari ja entinen Kuopion kaupungin vt. kaupunginjohtaja. Hän on toiminut 20.4.1999–31.7.2000 vt. kaupunginjohtajana Kari Häkämiehen virkavapauden ajan sekä 1.2.2001–31.7.2001 ennen seuraavan kaupunginjohtajan virkaan astumista. Hän on myös toiminut Kuopion apulaiskaupunginjohtajana vuosina 1992–2008.


title: Grand Stade Lille Métropole

text: Grand Stade Lille Métropole on ranskalainen jalkapallostadion, joka sijaitsee Villeneuve-d’Ascqissa Lillen suurkaupunkialueella. Stadion toimii jalkapalloseura Lille OSC:n kotikenttänä ja sen yleisökapasiteetti on 50 186.


title: Grand Stade Lille Métropole

text: Stadion otettiin käyttöön 17. elokuuta 2012.


title: Platonin apteekki ja muita kirjoituksia

text: Platonin apteekki ja muita kirjoituksia on suomennettu kokoelma Jacques Derridan kirjoituksia. Sen ovat toimittaneet Teemu Ikonen ja Janne Porttikivi.


title: Platonin apteekki ja muita kirjoituksia

text: Teos sisältää Derridan artikkeleita vuosilta 1967–1972, hänen tuotantonsa alkupuolelta. Hän harjoittaa dekonstruktiivista lukutapaa tulkitessaan kohteidensa tekstejä. Kirjassa on toimittajien kirjoittama johdanto, jossa he korostavat Derridan pyrkimystä pohtia länsimaisen ajattelun rajoja.


title: Platonin apteekki ja muita kirjoituksia

text: "Agricola"-sivuston arvostelussa Maria Sell piti suomennosta yleisesti hyvänä mutta olisi toivonut pitkien lauseiden pilkkomista ja irtautumista ranskan kielestä, mikä olisi selkeyttänyt tekstiä suomenkieliselle lukijalle.


title: Jeesuksen vaimon evankeliumi

text: Jeesuksen vaimon evankeliumi (tai "Jeesuksen vaimo -evankeliumi") on nimitys, joka on annettu pienelle koptin kielellä kirjoitetulle papyruskatkelmalle, joka julkaistiin syyskuussa 2012. Katkelma on tulkittu niin, että siinä mainitaan ”Jeesuksen vaimo”. Tekstiä on esitetty viitteeksi siitä, että Jeesus olisi ollut naimisissa, mikä eroaa kristillisen perinteen mukaisesta näkemyksestä. Alun perin papyruksen esitettiin olevan peräisin 300-luvulta ja olevan kopio alun perin kreikankielisestä tekstistä, joka olisi kirjoitettu 100-luvun jälkimmäisellä puoliskolla.


title: Jeesuksen vaimon evankeliumi

text:
Vajaan kahden vuoden tutkimusten jälkeen huhtikuussa 2014 julkaistussa tutkimuksessa todettiin, että papyrus on aito, ja sekä papyrus että tekstin kirjoittamiseen käytetty muste
ovat ajoitettavissa antiikin ajalle. Alun perin vain muutamat tutkijat hyväksyivät papyruksen aitouden, kun taas useimmat epäilivät sitä väärennökseksi paleografisin, kielellisin ja sisällöllisin perustein.


title: Jeesuksen vaimon evankeliumi

text: Tutkijat ovat kuitenkin yksimielisiä siitä, ettei papyrus aitonakaan kertoisi mitään historiallisesta Jeesuksesta, koska se olisi joka tapauksessa liian myöhäistä alkuperää. Papyrusteksti osoittaisi korkeintaan sen, että jotkut tekstin kirjoitusaikaan eläneet kristityt olisivat uskoneet, että Jeesuksella olisi ollut vaimo.


title: Jeesuksen vaimon evankeliumi

text: Papyruksen alkuperä on epämääräinen. Se on mahdollisesti peräisin Egyptin varhaiskristityiltä mihin viittaavat papyruksessa käytetty koptin kieli ja se, että suurin osa säilyneistä papyrusteksteistä on peräisin juuri Egyptistä, jonka kuiva ilmasto on kyennyt säilyttämään papyruksia nykyaikaan. Kingin mukaan papyruskatkelma ei ole osa papyrusrullaa vaan jonkinlaista kirjaa, koodeksia, minkä osoittaa tekstin kaksipuolisuus.


title: Jeesuksen vaimon evankeliumi

text: Tekstille annetusta nimestä huolimatta kyseessä ei välttämättä ole mikään varsinainen evankeliumi. Nimi ei myöskään tarkoita sitä, että sen kirjoittajana pidettäisiin jotakuta ”Jeesuksen vaimoa”. King sanoo käyttäneensä tekstistä nimitystä ”Jeesuksen vaimon evankeliumi” tutkimuksellisista, luokitteluteknisistä syistä. Tutkijat käyttävät nimitystä ”evankeliumi” kaikesta varhaisesta kristillisestä kirjallisuudesta, joka käsittelee jollakin tavalla Jeesuksen elämää, opetusta tai kuolemanjälkeisiä ilmestyksiä, tai joita kutsuttiin evankeliumeiksi jo antiikin aikana.


title: Jeesuksen vaimon evankeliumi

text: Papyrus kuuluu yksityiseen kokoelmaan, jonka omistaja on halunnut pysyä nimettömänä. Papyruksen kerrotaan löytyneen vuonna 1997 papyruskokoelmasta, jonka nykyinen omistaja hankki sen edelliseltä saksalaiselta omistajalta.


title: Jeesuksen vaimon evankeliumi

text: Kingin mukaan papyruksen omistaja otti häneen yhteyttä papyruksen analysoimiseksi. King tutki papyrusta ja käänsi tekstin englanniksi. Hänen apunaan toimivat papyrologit Roger Bagnall ja AnneMarie Luijendijk. King julkaisi papyruksen Vatikaanin järjestämässä koptilaisen kristillisyyden tutkijoiden kokouksessa ("International Congress of Coptic Studies") 18. syyskuuta 2012.


title: Jeesuksen vaimon evankeliumi

text: Julkaisun jälkeinen perusteellisempi, vertaisarvioituun julkaisuun tähdännyt tutkimus kesti yli puolitoista vuotta. Tuona aikana suoritettiin paleografinen analyysi, musteen tutkimus, mikroskooppikuvaus, multispektrikuvaus, infrapunatutkimus (mikrospektroskopia) sekä radiohiiliajoitus. Musteen tutkimus osoitti, että käytetty muste oli peräisin antiikin ajalta. Ensimmäinen radiohiiliajoitus ajoitti käyteytyn papyruksen vuosiin 404–209 eaa., mutta ajoituksen luotettavuutta epäiltiin. Toinen radiohiiliajoitus sijoitti papyruksen noin vuoteen 741 jaa.


title: Jeesuksen vaimon evankeliumi

text: Papyruksesta julkaistiin ensimmäinen vertaisarvioitu tutkimus "Harvard Theological Review" -julkaisussa 10. huhtikuuta 2014 (vuosikerta 107, numero 2). Tutkimus oli alun perin tarkoitus julkaista jo tammikuussa 2013 (vuosikerta 106, nro. 1), mutta julkaisu siirtyi papyruksen julkaisua seuranneiden aitoutta koskevien epäilysten vuoksi.


title: Jeesuksen vaimon evankeliumi

text: Papyruskatkelma sisältää toisella puolella kahdeksan vajaata tekstiriviä. Toiselta puolelta teksti on pahoin vahingoittunut, ja siitä voidaan erottaa nykyaikaisen tekniikankin avulla vain kolme epäselvää sanaa sekä joitakin kirjaimia.


title: Jeesuksen vaimon evankeliumi

text: Kingin mukaan katkelmallinen teksti alkaa:


title: Jeesuksen vaimon evankeliumi

text: Kingin tulkinnan mukaan Jeesuksen opetuslapset keskustelevat kappaleessa Magdalan Marian kelpoisuudesta, ja Jeesus sanoo, että tämä voi olla hänen oppilaansa. Säilyneessä tekstissä Maria mainitaan kerran ja Jeesuksen äiti kahdesti.


title: Jeesuksen vaimon evankeliumi

text: Tekstissä vaimosta käytetään koptin kielen sanaa "shime" (”nainen”), joka tarkoittaa juuri naispuolista puolisoa. Teksti on ensimmäinen, jossa sanaa käytetään jostakin naisesta Jeesukseen liittyen. Aiemminkin tunnettu Filippuksen evankeliumi kutsuu Magdalan Mariaa neutraalimmin Jeesuksen ”kumppaniksi”.


title: Jeesuksen vaimon evankeliumi

text: Eräät asiantuntijat ovat hyväksyneet papyruksen aitouden. Muun muassa Kingin apuna papyrusta tutkineet papyrologit Bagnall ja Luijendijk katsovat, että papyrus on aito ja se olisi ollut lähes mahdotonta väärentää.


title: Jeesuksen vaimon evankeliumi

text: Heti papyruksen julkaisun jälkeen monet tutkijat kuitenkin ilmaisivat suhtautuvansa papyrukseen hyvin epäillen tai pitävänsä sitä suoranaisena väärennöksenä. Koptintutkija Stephen Emmelin mukaan epäilyksiä herättävät muun muassa tekstin ulkoasu sekä sen käyttämän koptin kielen kielioppi. Papyrustutkija Päivi Vähäkankaan mukaan papyruksen epäaitouteen viittaavat toisaalta sen tekstin horjuva käsiala sekä se, että muutoin tuntemattomasta kirjoituksesta vaikuttaisi kaiken todennäköisyyden vastaisesti säilyneen ”vain yksi fragmentti, joka sisältää kuitenkin kaikkein jännittävintä, skandaalinkäryistä informaatiota”, joka vieläpä liittyy viimeaikaiseen keskusteluun sekä tutkijoiden parissa että julkisuudessa. Vähäkankaan mukaan papyrus ”haiskahtaa siis tilaustyöltä”.


title: Jeesuksen vaimon evankeliumi

text: Uuden testamentin eksegetiikan professori Ben Witherington kehotti ihmisiä varovaisuuteen dokumentin epämääräisen alkuperän vuoksi. Hänen mukaansa aitoutta ei voida osoittaa aukottomasti, ellei tekstin alkuperästä saada lisää tietoa. Myös Yalen yliopiston teologisen tiedekunnan dekaani Gregory E. Sterlingin mukaan papyruksen tuntematon alkuperä aiheuttaa ongelmia aitouden määrittämiselle. Asia olisi toinen, mikäli kyseessä olisi juuri tehty arkeologinen löytö.


title: Jeesuksen vaimon evankeliumi

text: Durhamin yliopiston professori Francis Watson pitää todennäköisenä, että papyruksen teksti on koostettu poimimalla lauseenpätkiä koptinkielisen Tuomaan evankeliumiin tekstistä (erityisesti kohdista 30, 45, 101 ja 114) ja yhdistelemällä sekä muokkaamalla niitä. Tällainen teksti on saatettu koostaa yhtä hyvin antiikin aikana kuin nykyaikanakin, mutta Watson pitää todennäköisempänä, että tämä on tapahtunut nykyaikana, sillä teksti vaikuttaa perustuvan juuri nykyaikaan säilyneisiin ja jo aiemmin julkaistuihin papyrusteksteihin. Tällaisena Watson vertaa tekstiä Markuksen salainen evankeliumi -nimellä tunnettuun mahdolliseen väärennökseen.


title: Jeesuksen vaimon evankeliumi

text: Andrew Bernhard on osoittanut Watsonin työn pohjalta, että papyrustekstissä on kirjoitusvirhe, joka vaikuttaa olevan peräisin juuri yhdestä tietystä Tuomaan evankeliumin koptinkielisen tekstin versiosta, joka on vapaasti saatavilla internetissä. Kyseisen tekstin PDF-versiosta puuttuu virheellisesti yksi kirjain, joka on paikallaan tekstin WWW-versiossa. Bernhardin mukaan tämä osoittaa, että papyrusteksti on väärennetty käyttäen apuna juuri kyseistä PDF-tiedostoa. Näin teksti voi olla vain internet-aikana tehty väärennös, vaikka papyruksenpala itsessään olisikin vanhempi.


title: Jeesuksen vaimon evankeliumi

text: Uuden testamentin eksegetiikan professori Craig A. Evansin mukaan lähempi tutkimus, mukaan lukien Watsonin ja monien muiden tutkijoiden suorittamat analyysit tekstistä, on saanut yhä suuremman osan tutkijoista kallistumaan sille kannalle, että papyrusteksti on nykyaikana tehty väärennös.


title: Jeesuksen vaimon evankeliumi

text: Vatikaani on arvostellut Kingiä tavasta, jolla tämä toi papyruksen julkisuuteen: papyrus julkaistiin näyttävästi ennen kunnollista tieteellistä keskustelua, jolloin asiantuntijat joutuivat heti julkaisun jälkeen korjaamaan, että papyruksen aitous on kyseenalainen. "L'Osservatore Romano" huomautti, että julkistuksessa törmäsivät näin yhteen jymyuutisen nopea tavoittelu ja kunnollisen tieteellisen tutkimuksen tyypillisesti vaatima aika.


title: Jeesuksen vaimon evankeliumi

text: Tutkijat ovat yksimielisiä siitä, että vaikka teksti olisikin aito, se ei kerro mitään ensimmäisen vuosisadan historiallisen Jeesuksen elämästä, vaan korkeintaan joidenkin myöhemmillä vuosisadoilla eläneiden kristittyjen ajattelusta. Kristillisessä perinteessä on perinteisesti ajateltu, ettei Jeesus ollut naimisissa.


title: Jeesuksen vaimon evankeliumi

text: Myöskään Kingin itsensä mukaan ”Jeesuksen vaimon evankeliumin” teksti ei todista, että Jeesus olisi ollut naimisissa, vaan osoittaa lähinnä, että jotkut varhaiset kristityt katsoivat tämän olleen naimisissa. Kingin mukaan papyrus on, vaikka se perustuisikin varhaisempaan kreikankieliseen tekstiin, joka tapauksessa kirjoitettu yli sata vuotta Jeesuksen kuoleman jälkeen, joten se on liian myöhäinen todistusaineistoksi kysymyksen suhteen. Kingin mukaan varhaisimmat ja luotettavimmat Jeesusta käsittelevät tekstit eivät käsittele kysymystä Jeesuksen avioitumisesta lainkaan. King tosin huomauttaa, ettei ole olemassa todisteita sillekään, että Jeesus ei olisi ollut naimisissa.


title: Jeesuksen vaimon evankeliumi

text: Kingin mukaan papyrus kertoo 100-luvun loppupuolen Jeesuksen avioitumista koskeneista keskusteluista ja erimielisyyksistä kristittyjen parissa. Hänen mukaansa kysymys Jeesuksen avioitumisesta nousi esiin vasta tuolloin seksuaalisuutta ja avioliittoa koskeneiden väittelyjen osana. Ne, joiden mielestä selibaatissa pidättäytyminen oli parempi valinta kuin avioituminen, olivat jo pitkään käyttäneet perusteluna Uuden testamentin kehotusta luopua omasta perheestä uskon vuoksi. Kuitenkin vasta 100-luvun lopulla eräät uskonoppineet alkoivat käyttää perusteluna sitä, ettei Jeesuskaan ollut naimisissa, ja tuolta ajalta ovat myös peräisin varhaisimmat tekstit, joissa Jeesuksen avioituminen kiistetään. Näin mikäli papyrus on peräisin samalta ajalta, se kertoo, että jotkut kristityt olivat eri mieltä kysymyksestä.


title: Jeesuksen vaimon evankeliumi

text: Witherington katsoo, että jos teksti on aito, se saattaa hyödyttää 100- ja 300-lukujen välisen gnostilaisuuden tutkimusta, mutta se ei tarjoa lisätietoa, joka hyödyttäisi ensimmäisen vuosisadan historiallista Jeesusta koskevaa tutkimusta. Witheringtonin mukaan sana ”vaimo” on lisäksi ensimmäisten vuosisatojen kielenkäytössä monitulkintainen ja saattaa viitata ennemmin henkiseen suhteeseen sukupuolisuhteen sijasta. Myös koptintutkija Alberto Camplani huomautti, että vaikka papyrus olisi aito, se on mitä todennäköisimmin tulkittava symbolisesti.


title: Jeesuksen vaimon evankeliumi

text: Helsingin yliopiston gnostilaisuuden ja varhaiskristillisen kirjallisuuden professori Antti Marjanen korostaa, että mikäli papyrus on aito, se osoittaa lähinnä sen, että silloin kun evankeliumin alkuperäinen teksti kirjoitettiin, jotkut kristityt uskoivat, että Jeesuksella oli vaimo. Marjasen mukaan on myös epäselvää, onko kirjoituksen viittaus vaimoon edes ymmärrettävä konkreettisena vai metaforisena ilmauksena. Vaikka teksti ei kerrokaan mitään siitä, oliko historiallisella Jeesuksella vaimo, se voi olla kiinnostava toisen tai kolmannen vuosisadan kristillisyyden tutkimuksen kannalta.


title: FC Infonet Tallinn

text: FC Infonet Tallinn on virolainen jalkapalloseura, joka perustettiin vuonna 2002. Vuonna seura yhdistyi tallinnalaisten jalkapalloseurojen FC Atletik ja FC Bercy kanssa.


title: FC Infonet Tallinn

text: FC Infonet tuli Viron mestariksi kaudella 2016.


title: Helavalmuska

text: Helavalmuska ("Tricholoma batschii" tai "Tricholoma subannulatum") on syötäväksi kelpaamaton valmuskalaji.


title: Helavalmuska

text: Lakki 5-12(-15)cm leveä ja roteva. Ensin kupera, sitten laakeneva ja vaalean- tai punaruskea sileä tai säteittäissäikeinen sekä tahmea ja sisäänkiertynyt. Heltat ovat valkoiset, tiheässä ja kolotyviset. Väriltään ne ovat ensin valkoiset ja myöhemmin punaruskeatäpläiset. Jalka on suhteellisen pitkä eli 6-12 cm. Siinä on rengas tai rengasmainen vyöhyke. Malto on valkoista. Vanhemmiten siihen tulee punaruskeita laikkuja. Haju on jauhomainen ja maku hyvin karvas.


title: Helavalmuska

text: Helavalmuska kasvaa kalkkipitoisissa männiköissä. Lajia on tavattu Suomessa vain Paraisilta.


title: Helavalmuska

text: Laji on käyttökelvoton pahan makunsa takia ja voi olla lievästi myrkyllinen.


title: Merianturat

text: Merianturat (Soleidae) on kampelakaloihin kuuluva heimo. Heimon lajeja tavataan Atlantista ja indopasifiselta merialueelta lauhkeista ja trooppisista vesistä.


title: Merianturat

text: Varhaisimmat merianturoiden heimoon kuuluvien lajien fossiilit on ajoitettu eoseenikaudelle. Heimoon kuuluu 35 sukua ja noin 130 lajia. Merianturat ovat ruumiinmuodoltaan soikeita ja litteitä kaloja, kooltaan ne ovat noin 10–32 cm:n mittaisia. Silmät sijaitsevat ruumiin oikealla kyljellä ja suu on pieni ja epäsymmetrinen. Merianturoiden pyrstöevä voi olla yhtynyt pitkien selkä- ja peräevien kanssa, mutta voi olla myös niistä erillinen. Rintaevät voivat puuttua ja vatsaevät ovat erilliset peräevästä. Väriltään merianturat ovat vaihtelevia ja voivat myös vaihtaa väriään pohjan mukaiseksi. Suurin osa lajeista ovn pohjaväriltään ruskehtavia ja ruumiissa voi olla laikkuja, täpliä, renkaita tai juovia.


title: Merianturat

text: Merianturalajeja tavataan Atlantista Euroopan läheisyydestä ja Indopasifisella merialueella Australiasta Japaniin.Heimoon kuuluu sekä mereisiä että murto- ja sisävesien lajeja. Merianturat elävät kaloja ja muita pohjan läheisyydessä eläviä eläimiä. Monet heimon lajeista ovat taloudellisesti merkittäviä ruokakaloja.


title: Laanilan koulu

text: Laanilan koulu on Oulussa, Laanilan kaupunginosassa sijaitseva yläkoulu. Koulussa opiskelee noin 350 oppilasta, ja sen rehtorina toimii Mikko Säntti.


title: Steven Defour

text: Steven Arnold Defour (s. 15. huhtikuuta 1988 Mechelen, Belgia) on belgialainen jalkapalloilija. Hän edustaa englantilaista Burnleyä ja on pelipaikaltaan keskikenttäpelaaja.


title: Steven Defour

text: Defour pelasi kotimaansa pääsarjassa KRC Genkissä kausilla 2004–2006 yhteensä 30 ottelua, joissa teki yhden maalin. Seuraavien kuuden kauden aikana hän edusti Standard Liègeä pelaten 125 Jupiler Pro Leaguen ottelua, joissa teki 13 maalia. Hän voitti Belgian-mestaruuden 2008 ja 2009 sekä Belgian Cupin 2011. Hän pelasi seurassa neljä Mestarien liigan karsintaottelua, 13 UEFA Cupin ja kolme Eurooppa-liigan ottelua.


title: Steven Defour

text: 15. elokuuta 2011 Defour teki viisivuotisen sopimuksen Porton kanssa. Hänestä maksettiin Standard Liègelle 6 miljoonan euron siirtokorvaus. Hän voitti Portugalin-mestaruuden 2012 ja 2013. Hän pelasi Primeira Ligassa kaikkiaan 65 ottelua, joissa teki kolme maalia. Mestarien liigassa hän teki yhden maalin pelaamissaan 18 ottelussa. Eurooppa-liigassa hän pelasi kuusi ottelua. Hän siirtyi Anderlechtiin kesällä 2014. Seuraavien kahden kauden aikana hän pelasi 61 Jupiler-liigan, neljä Mestarien liigan ja yksitoista Eurooppa-liigan ottelua. Vuonna 2016 Defour siirtyi englantilaisseura Burnleyyn.


title: Steven Defour

text: Defour pelasi Belgian 15-, 16-, 17- ja 18-vuotiaiden maajoukkueissa. Ensimmäisen A-maaottelunsa hän pelasi Saudi-Arabiaa vastaan toukokuussa 2006. Ensimmäisen maaottelumaalinsa hän teki Viroa vastaan syyskuussa 2008. Hän pelasi MM-kilpailuissa 2014 kaikkiaan 45 minuuttia ottelussa Etelä-Koreaa vastaan.


title: Steven Defour

text: Defour on vuoden 2017 loppuun mennessä pelannut 52 maaottelua ja tehnyt niissä kaksi maalia.


title: Víctor Cabedo

text: Victor Cabedo Carda (15. kesäkuuta 1989 Onda, Espanja – 19. syyskuuta 2012 Almedijar, Espanja) oli espanjalainen maantiepyöräilijä. Hän teki ammattilaisdebyyttinsä vuonna 2011 espanjalaisessa Orbea Continental -tallissa. Samana vuonna hän voitti yhden etapin Vuelta a Asturias -kilpailussa. Vuonna 2012 hän polki Euskaltel-Euskadi-tallissa. Vuoden 2012 Italian ympäriajossa Cabedo sijoittui 129:nneksi.


title: Víctor Cabedo

text: Cabedo kuoli 19. syyskuuta 2012 jäätyään pyöräilylenkillä auton alle.


title: Hans-Gunnar Liljenwall

text: Hans-Gunnar Liljenwall (9. heinäkuuta 1941) oli ruotsalainen nykyaikainen viisiottelija, joka voitti kertaalleen maailmanmestaruushopeaa. Hän oli myös ensimmäinen olympialaisissa dopingista kärähtänyt urheilija.


title: Hans-Gunnar Liljenwall

text: Liljenwall osallistui ensimmäisen kerran olympialaisiin Tokiossa 1964. Hän sijoittui tuolloin henkilökohtaisessa kilpailussa 11:ksi ja oli mukana Ruotsin neljänneksi sijoittuneessa joukkueessa. Jönköpingissä pidetyissä MM-kilpailuissa 1967 Liljenwall oli osa Ruotsin hopealle sijoittunutta joukkuetta.


title: Hans-Gunnar Liljenwall

text: Méxicossa 1968 Liljenwall osallistui toisiin olympialaisiinsa. Ruotsi sijoittui joukkuekilpailussa pronssille, mutta se joutui myöhemmin luovuttamaan mitalinsa Liljenwallin jäätyä kiinni dopingista. Méxicon kisat olivat ensimmäiset kisat, joissa tehtiin dopingtestejä, ja Liljenwall oli ensimmäinen dopingista kärynnyt urheilija. Tuohon aikaan viisiottelijoilla oli tapana ennen ammuntaa nauttia hieman alkoholia hermojen rauhoittamiseksi. Liljenwall veressä oli alkoholia 0,81 promillea, ja hän myönsi ottaneensa ”kaksi olutta”. Liljenwall jatkoi tapauksen jälkeen uraansa ja Münchenissä 1972 osallistui kolmansiin olympialaisiinsa. Tällä kertaa hän oli henkilökohtaisen kilpailun 25. ja joukkuekilpailun 5:s.


title: Degerö (Inkoo)

text: Degerö on kylä Inkoon kunnassa Uudellamaalla. Kylä sijaitsee Degerölandetin niemellä kunnan itäosassa.


title: Degerö (Inkoo)

text: Degerötä ympäröi kaunis saaristo, jonka eteläpuolella on niin sanottu Olympiaväylä eli vilkas Helsinki–Hanko veneväylä. Niemeä rajaavat lahdet Svenviken ja Torbackaviken. Degeröstä itään ovat niemet Kopparnäs ja Porkkalanniemi.


title: Degerö (Inkoo)

text: Degerössä sijaitsi Porkkalan parenteesin aikana 1944–1956 neuvostoliittolainen rajapataljoona, joka oli koko alueen läntisin pataljoona ja tukikohta. Degerössä Camp Degerö järjestää elämyksiä ryhmille parenteesiajan hengessä.


Kavango–Zambezi Transfrontier Conservation Area (lyh. KAZA) on eteläisessä Afrikassa sijaitseva luonnonsuojelualue. Se on maailman toiseksi suurin kuivan maan luonnonsuojelualue Koillis-Grönlannin kansallispuiston jälkeen kattaen 440 000 neliökilometriä. Se vihittiin käyttöön keväällä 2012 ja se levittäytyy viiden valtion (Angola, Botswana, Namibia, Sambia, Zimbabwe) alueelle. Nimesä se on saanut Kavango- ja Sambesi-jokien mukaan.


title: August Sundell

text: August Fredrik Sundell (11. syyskuuta 1843 Helsinki – 26. syyskuuta 1924 Helsinki) oli suomalainen fyysikko. Hän oli vuosina 1878–1904 Helsingin yliopiston ylimääräinen professori. Hän toimi vakauskomission johtajana 1888–1916 ja vaikutti metrijärjestelmän käyttöönottoon ja myös mittojen ja painojen valvonnan parantamiseen. Hän laati uusia mittausvälineitä. Tieteellisissä julkaisuissaan hän käsitteli mekaniikkaa, valo-oppia, sähköoppia, tähtitiedettä ja ilmatiedettä. Hän toimi pitkään (1876–1921) Vakuutusyhtiö Kalevan johtokunnassa.


title: August Sundell

text: August Sundellin poika Isak Gustaf Sundell toimi Rahapajan johtajana.


title: Kyösti Lampinen

text: Kyösti Lampinen (s. 1957) on suomalainen urheiluvalmentaja. Hän on vuodesta 2011 lähtien työskennellyt Eerikkilän urheiluopistossa toimivan Sami Hyypiä Akatemian johtajana, jonne hän siirtyi Suomen Urheiluopiston apulaisrehtorin tehtävästä.


title: Kyösti Lampinen

text: Lampinen on aikaisemmin työskennellyt usean eri lajin parissa. 1980-luvulla hän toimi valmennusjohtajana Suomen Squashliitossa. Lampisen aikana muun muassa Sami Elopuro nousi squashin maailmanlistalla kuudenneksi, joka on kaikkien aikojen korkein suomalaispelaajan saavuttama sijoitus. Squashliitosta hän siirtyi Suomen Hiihtoliiton palvelukseen alppilajien valmennusjohtajaksi ja oli mukana nostamassa Kalle Palanderia ja Tanja Poutiaista maailman huipulle. Vuonna 1999 hän julkaisi Kalle Palanderin urasta kertovan kirjan "Tie voittajaksi".


title: Kyösti Lampinen

text: Lampinen on myös pitkään toiminut Saku ja Mikko Koivun henkilökohtaisena valmentajana.


title: Oi, aika vanha, kultainen...!

text: Oi, aika vanha, kultainen...! on Orvo Saarikiven ohjaama elokuva vuodelta 1942. Elokuva pohjautuu Matti Hällin romaaniin "Oi aika sä entinen", joka ilmestyi kuitenkin vasta 1942.


title: Oi, aika vanha, kultainen...!

text: Sotien välillä kuvattu elokuva pääsi ensi-iltaan vasta jatkosodan ollessa meneillään. Mukana on dokumenttikuvaa vuoden 1941 vapunvietosta. Saarikivi piti sitä parhaana elokuvanaan, mutta yleisömenestys jäi heikohkoksi.


title: Oi, aika vanha, kultainen...!

text: Elokuva kertoo koulukavereiden tapaamisesta 30 vuotta ylioppilaaksi pääsyn jälkeen. Sekatyöläinen, ikuinen ylioppilas Joonas Karhu (Urho Somersalmi) saapuu tapaamaan akateemista uraa luoneita luokkatovereita. Tarinoiden välissä selvitellään niin yksityisiä kuin keskinäisiäkin ongelmia.


title: Oi, aika vanha, kultainen...!

text: Aikalaiskritiikeissä elokuvaa kiitettiin lähes kautta linjan: ”Elokuvaa katseli sangen mielellään, samoin Urho Somersalmen roolisuoritus ylioppilaana hänen luodessaan ”todella miehekkään karun, suorasukaisen ja peräti suomalaisen tyypin” nähtiin ansiokkaana.


title: Oi, aika vanha, kultainen...!

text: Eräässä myöhemmässä televisioesityksen aikaisessa kritiikissä katsotaan, että se on ansiokkaampi ajankuvana kuin elokuvallisesti.


title: HMS Argonaut (1898)

text: HMS Argonaut oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Argonaut (1898)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 23. marraskuuta 1896 ja alus laskettiin vesille 24. tammikuuta 1898. Alus valmistui 19. huhtikuuta 1900.


title: HMS Argonaut (1898)

text: Alus siirrettiin sairaalalaivaksi Portsmouthiin 1915 ja siitä tehtiin majoitusalus 1918. Alus myytiin romutettavaksi 18. toukokuuta 1920.


title: Morena

text: Morena on Anssi Mänttärin ohjaama elokuva vuodelta 1986.


title: Morena

text: Elokuva kertoo Berliinissä itseään etsivästä suomalaismiehestä, joka kiertelee ravintoloita ja ihastuu tarjoilija Morenaan.


title: Morena

text: Aikalaiskritiikki oli varovaisen kiittävää. Toisaalta elokuvaa pidetään Mänttärin tärkeänä työnä, joka on sympaattinen, persoonallinen, sopivasti sekopäinen, ja sen vihjaileva kuvakieli on Mänttärin siihenastisesta parasta. Toisaalta kuitenkin todetaan, että se on auttamattoman kotikutoinen, harrastelijamainen elokuva tyylikkäässä paketissa. Myöhempi kriitikko vertaa elokuvaa omakustaneena julkaistavaan kepeään mietekokoelmaan, jonka julkaisuperustana on suuri sanomisen tarve.


title: HMS Diadem (1896)

text: HMS Diadem oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Diadem (1896)

text: Alus tilattiin Fairfield Shipbuilding and Engineering Companyltä Govanista. Sen köli laskettiin 23. tammikuuta 1896 ja alus laskettiin vesille 21. lokakuuta 1896. Alus valmistui 19. heinäkuuta 1898.


title: HMS Diadem (1896)

text: Alus myytiin romutettavaksi 1921.


title: Van Horn

text: Van Horn on muun muassa seuraavien henkilöiden sukunimi:


title: HMS Amphitrite (1898)

text: HMS Amphitrite oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Amphitrite (1898)

text: Alus tilattiin Vickers, Sons and Maximin omistamalta Naval Construction Yardilta Barrow-in-Furness'sta. Sen köli laskettiin 8. joulukuuta 1896 ja alus laskettiin vesille 5. tammikuuta 1898. Alus valmistui 17. syyskuuta 1901.


title: HMS Amphitrite (1898)

text: Alus myytiin romutettavaksi 1920.


title: HMS Niobe (1897)

text: HMS Niobe oli Britannian kuninkaallisen laivaston vuonna 1898 palvelukseenotettu Diadem-luokan ensimmäisen luokan risteilijä (panssarikansiristeilijä).


title: HMS Niobe (1897)

text: Alus tilattiin Vickers, Sons and Maximin omistamalta Naval Construction Yardilta Barrow-in-Furness'sta ja sen köli laskettiin 16. joulukuuta 1895. Alus laskettiin vesille 20. helmikuuta 1897 ja se valmistui 6. joulukuuta 1898.


title: HMS Niobe (1897)

text: Buurisodan alkaessa vuonna 1899 alus kuului Kanaalin laivueeseen ja se siirrettiin Gibraltarille suojaamaan joukkojenkuljetuksia Etelä-Afrikkaan. "Niobe" ja "HMS Doris" pelastivat 4. joulukuuta karille ajaneen "SS Ismoren" eloonjääneitä. Alus palasi Kanaalin alueelle, mutta myöhemmin se suojasi saattueita aina Colomboon saakka.


title: HMS Niobe (1897)

text: Maaliskuussa 1901 alus oli toisena risteilijänä suojaamassa kuninkaalliseksi jahdiksi valmistunutta "HMS Ophiria" Spitheadistä Gibraltarille, kun Cornwallin ja Yorkin herttua puolisoineen aloittivat maailmanympäripurjehduksen jahdilla. Saman vuoden lopulla alus suojasi jahtia St. Vincentistä Halifaxiin. Alus osallistui Edward VII:n kruunajaisten yhteydessä järjestettyyn laivastokatselmukseen Spitheadissä 16. elokuuta 1902.


title: HMS Niobe (1897)

text: Alus oli 1905-1909 reservilaivueen kontra-amiraalin lippulaivana ja se oli vuonna 1908 modernisoitavana. Huhtikuussa 1909 alus palautettiin palvelukseen Devonportiin sijoitettuun Kotilaivaston 4. divisioonaan. Alus poistettiin palveluksesta syyskuussa 1910.


title: HMS Niobe (1897)

text: Alus liitettiin Kanadan kuninkaalliseen laivastoon 6. syyskuuta 1910 Devonportissa ja se saapui Halifaxiin 21. lokakuuta. Alus lähes upposi 30.-31. heinäkuuta 1911 välisenä yönä, kun se ajoi karille Cape Sablen edustalla. Aluksen saamien vaurioiden korjaaminen telakalla kesti aina vuoden 1912 loppuun. Syksyllä 1914 kahden vuoden satamassa olon jälkeen alus liittyi Britannian kuninkaallisen laivaston 4. risteilijälaivueeseen valvomaan New Yorkiin johtavaa merireittiä.


title: HMS Niobe (1897)

text: Loppuun kuluneena alus palasi 17. heinäkuuta 1915 Halifaxiin eikä se koskaan palannut merelle. Alus poistettiin palveluksesta 6. syyskuuta ja siitä tehtiin varastolaiva. Aluksen ylemmät kansirakenteet tuhoutuivat Halifaxissa 6. joulukuuta 1917 tapahtuneessa räjähdyksessä, mutta se jatkoi varastoaluksena. Alus myytiin vuonna 1920 romutettavaksi ja se romutettiin kaksi vuotta myöhemmin Philadelphiassa.


title: HMS Niobe (1897)

text: Aluksen päällikköinä olivat:


title: Operaatio Mannerheim

text: Operaatio Mannerheim on Yleisradion tuottama kuusiosainen reality-sarja. Sarja kertoo Suomen marsalkka -elokuvan tekemisestä, työryhmän kohtaamista vaikeuksista ja vaaratilanteista, sekä siitä, miksi elokuva on ylipäänsä tehty.


title: Operaatio Mannerheim

text: Sarja kuvattiin Keniassa ja Suomessa tammi–syyskuussa 2012. Sarja esitettiin kokonaisuudessaan Yle Teemalla joka päivä 30.9.–6.10.2012. Esitykset huipentuivat Suomen marsalkan tv-ensi-iltaan 6.10.2012. Sarja on julkaistu pysyvästi Yle Areenaan.


title: Operaatio Mannerheim

text: "Operaatio Mannerheim: World is strange". 1/6. Suomen Marsalkka-elokuvan syntyä seuraava sarja alkaa. Miksi Erkko Lyytinen tuottaa Mannerheim-elokuvan Keniassa? Miksi Mannerheimia esittää Telley Savalas? Miksi casting-tilaisuus Nairobissa päättyy kaaokseen?


title: Operaatio Mannerheim

text: "Operaatio Mannerheim: Lost in Africa". 2/6. Suomen Marsalkka-elokuvan kuvaukset pääsevät vihdoin käyntiin, mutta alkuinnostus muuttuu pian epäilykseksi: mitä tästä oikein tulee? Elokuvasta puuttuu mm. ääni, ja käsikirjoituksessakin on vakavia puutteita.


title: Operaatio Mannerheim

text: "Operaatio Mannerheim: How does it sounds?" 3/6. Elokuvatuotanto on ajautunut kriisiin. Tuottaja Lyytinen hakee voimaa Finlandia-hymnistä. Elokuvan onnistuminen riippuu nyt päätähti Telleystä, jonka elämästä paljastuu suuri tragedia.


title: Operaatio Mannerheim

text: "Operaatio Mannerheim: Muddy hell." 4/6. Kuvausryhmä kohtaa sekä väkivaltaa että Kenian sääolosuhteet Rift Valleyn laaksossa: rankkasateet ovat huuhtoneet tiet mennessään. Koko kansainvälinen yhteistyöprojekti alkaa näyttää suurelta huijaukselta.


title: Operaatio Mannerheim

text: "Operaatio Mannerheim: This is insane!" 5/6. Mannerheimin kirous iskee: budjetti on nelinkertaistunut, ja puolet kohtauksista uhkaa jäädä kuvaamatta. Työryhmän suomalaiset ja kenialaiset osapuolet ajautuvat välirikkoon. Valuuko uhkarohkea yritys hukkaan?


title: Operaatio Mannerheim

text: "Operaatio Mannerheim: Final last words." 6/6. Elokuvan leikkausvaiheessa paljastuu vielä yllättävä ongelma. Kuvausryhmä palaa Suomeen sekavissa tunnelmissa. Miten suomalaisyleisö ja media reagoivat elokuvaan? Hyväksyvätkö he uuden tulkinnan Mannerheimista?


title: Operaatio Mannerheim

text: Operaatio Mannerheimin ensimmäiset viisi minuuttia julkaistiin Youtubessa. . Myös elokuvan traileri löytyy netistä. .


title: Shinichi Mochizuki

text: Shinichi Mochizuki (s. 29. maaliskuuta 1969 Tokio, Japani) on japanilainen matemaatikko. Hän työskentelee Kioton yliopistossa.


title: Shinichi Mochizuki

text: Mochizuki suoritti tohtorin tutkinnon Princetonin yliopistossa kesäkuussa 1992. Hän on työskennellyt Kioton yliopiston RIMS-tutkimuslaitoksen professorina helmikuusta 2002 lähtien. Sitä ennen hän toimi laitoksen apulaisprofessorina, johon virkaan hänet nimitettiin elokuussa 1996. Uransa aikana Mochizuki on selvittänyt erittäin vaikeita matemaattisia ongelmia. Omilla kotisivuillaan hän käyttää itsestään nimitystä ”inter-universaali geometrikko”.


title: Shinichi Mochizuki

text: Elokuussa 2012 Mochizuki julkaisi abc-konjektuuria käsittelevän 500-sivuisen työn, joka hänen mukaansa todistaa konjektuurin. Todistuksen hyväksymisen tai hylkäämisen arvioidaan kuitenkin olevan hyvin pitkäkestoinen prosessi, sillä Mochizuki käytti työssään kokonaan uusia matemaattisia käsitteitä ja menetelmiä. Hän lähestyi ongelmaa elliptisiä käyriä koskevan teorian kautta.


title: Arvola

text: Arvola on suomalainen sukunimi, joka on muun muassa seuraavilla henkilöillä:


title: HMS Andromeda (1897)

text: HMS Andromeda oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Andromeda (1897)

text: Alus tilattiin Pembroken telakalta. Sen köli laskettiin 2. joulukuuta 1895 ja alus laskettiin vesille 30. huhtikuuta 1897. Alus valmistui 5. syyskuuta 1899.


title: HMS Andromeda (1897)

text: Alus myytiin romutettavaksi 1956.


title: HMS Spartiate (1898)

text: HMS Spartiate oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Spartiate (1898)

text: Alus tilattiin Pembroken telakalta. Sen köli laskettiin 10. toukokuuta 1897 ja alus laskettiin vesille 27. lokakuuta 1898. Alus valmistui 17. maaliskuuta 1903.


title: HMS Spartiate (1898)

text: Alus myytiin romutettavaksi 1932.


title: HMS Ariadne (1898)

text: HMS Ariadne oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Ariadne (1898)

text: Alus tilattiin J. & G. Thomsonilta Clydebankistä. Sen köli laskettiin 29. lokakuuta 1896 ja alus laskettiin vesille 22. huhtikuuta 1898. Alus valmistui 5. kesäkuuta 1902.


title: HMS Ariadne (1898)

text: Alus upposi Saksan keisarikunnan laivaston sukellusveneen "SM UC-65" torpedoimana 26. heinäkuuta 1917.


title: HMS Europa (1897)

text: HMS Europa oli Britannian Kuninkaallisen laivaston Diadem-luokan ensimmäisen luokan risteilijä (panssarikansiristeilijä).


title: HMS Europa (1897)

text: Alus tilattiin J. & G. Thomsonilta Clydebankistä. Sen köli laskettiin 10. tammikuuta 1896 ja alus laskettiin vesille 20. maaliskuuta 1897. Alus valmistui 23. marraskuuta 1899.


title: HMS Europa (1897)

text: Alus myytiin romutettavaksi 1920.


title: Päivinen

text: Päivinen-nimisiä henkilöitä:


title: Alku Vapaaliitto

text: Alku Adalbert Vapaaliitto (sukunimi vuoteen 1910 "Valtanen"; 27. syyskuuta 1903 Tampere – 27. marraskuuta 1958) oli suomalainen Tampereella toiminut linja-autoliikennöitsijä. Hän liikennöi 20 vuoden ajan Tampereen Keskustorin ja Tahmelan välistä linjaa ja hänestä on säilynyt paljon kaskuja ja kertomuksia.


title: Alku Vapaaliitto

text: Vapaaliiton vanhemmat olivat Paimiosta kotoisin ollut seppä Juho Valtanen, myöh. Vapaaliitto (1875–1960) ja Hilda Valtanen, jotka muuttivat Tampereelle vuonna 1897. Kuusilapsinen perhe asui Tampereen Tammelan kaupunginosassa ja 1920-luvun alussa he muuttivat Käpylän kaupunginosaan Tampellan Lapinniemen tehtaan työsuhdeasuntoon.


title: Alku Vapaaliitto

text: Alku Vapaaliitto kävi kansakoulun ja työskenteli sitten metallisorvarina. Hän suoritti varusmiespalveluksensa 1923–1924 moottoripyöränkuljettajana Helsingin Autopataljoonassa ja sai ajokortin marraskuussa 1924. Vapaaliitto asui sitten pari vuotta Kemissä, kunnes palasi Tampereelle vuonna 1926. Hän aloitti keväällä 1927 liikennöinnin Tampereen Keskustorin ja Tahmelan välisellä linjalla omalla Chevrolet-autollaan. Joulukuussa 1927 Vapaaliitto joutui liikenneonnettomuuteen Vuohenojan sillan luona Messukylässä. Onnettomuuden seurauksena hänen ruhjoutunut jalkansa jouduttiin amputoimaan ja korvaamaan proteesilla.


title: Alku Vapaaliitto

text: Aluksi Tahmelan linjalla ajoivat myös Vapaaliiton liikekumppani Eino Valkama ja Eino Plihtari, mutta vuodesta 1928 lähtien Vapaaliitto ajoi linjalla yksin. Linja oli pituudeltaan vain 5,4 kilometriä ja se kulki Keskustorilta Pyynikintorille ja sieltä edelleen Pyynikinharjun yli Tahmelan lähteen lähellä sijainneelle päätepysäkille. Linjan matkustajamääriä lisäsivät linjan varrella sijainneet 1 200 työntekijän Suomen Trikoo Oy:n tehtaat ja Varalan urheiluopisto. Parhaimmillaan Vapaaliitto ajoi 1930-luvun lopulla arkipäivinä 60 edestakaista vuoroa vuorovälin ollessa ruuhka-aikana vain 10 minuuttia. Liikennöintiä haittasivat varsinkin talvella Pyynikinharjun jyrkät mäet.


title: Alku Vapaaliitto

text: Vapaaliiton kalustoon kuuluivat alkuvaiheissa Chevrolet-, Brockway- ja International-merkkiset linja-autot. Vuonna 1935 hän hankki Tampereen ensimmäisen dieselmoottorilla varustetun linaja-auton Büssing LD 4:n. Vuosina 1937–1938 hän hankki vielä Mercedes-Benz M3200- ja Büssing NAG -linja-autot, jotka olivat myös dieselmoottorilla varustettuja.


title: Alku Vapaaliitto

text: Sotavuosina Tahmelan linjaa liikennöitiin ensin supistetuilla vuoroilla ja vuosina 1940–1946 liikenne oli kokonaan keskeytyksissä. Vapaaliiton autot eivät joutuneen sotapalvelukseen, koska ne olivat joko liian vanhoja tai dieselmoottorilla varustettuina muuten sopimattomia. Autot seisoivat sota-ajan talleissa, ja rengaspula aiheutti sen että Vapapavuori saattoi aloittaa liikenteen linjalla vasta elokuun lopulla 1946. Vapaaliitto jatkoi liikennöintiä Tahmelan linjalla aina maaliskuun lopulle 1953 saakka, jolloin linja siirtyi vuonna 1948 perustetulle Tampereen kaupungin liikennelaitokselle. Viimeisten vuosien liikennöintiä vaikeutti jo epävarmuus linjan tulevaisuudesta ja vanhentunut kalusto.


title: Alku Vapaaliitto

text: Vapaaliitto myi Büssing NAG -linja-autonsa Eino Myllymäen Rukkamäen linjalle ja vanhemmat Büssing LD 4- ja Mercedes Benz -linja-autot porilaiselle Eino Länsikartanolle Kauppatori–Vanhakoivisto-linjalle. Vuoden 1928 mallinen International-linja-auto oli aluksi siirrettävänä työpajana ja vuonna 1958 se myytiin kanakopiksi Lempäälän Moisioon. Linja-autoista luovuttuaan Vapaaliitto oli 1950-luvulla vielä mukana osakkaana eräässä maansiirtoyrityksessä. Hän kuoli marraskuun lopulla 1958 ja hänet on haudattu Messukylän hautausmaalle.


title: Alku Vapaaliitto

text: Vapaaliiton kanakopiksi joutunut Internaltional-linja-auto kunnostettiin myöhemmin museolinja-autoksi ja se on nykyisin Mobiliassa Kangasalla. Elokuussa 2012 Kangasalan kesäteatterissa esitettiin Alku Vapaaliitosta kertova pienoisnäytelmä "Omnibussilla Pyynikille", jonka on käsikirjoittanut ja ohjannut Merja Kurkinen Jari Kurkisen tutkimustyön ja Vapaaliitosta kertovien tarinoiden ja kaskujen pohjalta. Näytelmässä oli myös mukana Vapaaliiton International-linja-auto.


title: Rajala

text: Rajala on suomalainen sukunimi, joka on muun muassa seuraavilla henkilöillä:


title: Veikko Ström

text: Veikko Ström (s. 14. heinäkuuta 1915 Hamina) on suomalainen suomentaja, elokuvakäsikirjoittaja ja näytelmäkirjailija.


title: Oiva Kukkala

text: Oiva Brynolf Kukkala (20. helmikuuta 1919 Inari – 26. maaliskuuta 1998 Inari) oli suomalainen kirjailija.


title: Austin Lane Crothers

text: Austin Lane Crothers (17. toukokuuta 1860 Conowingo, Maryland - 25. toukokuuta 1912) oli yhdysvaltalainen demokraattipoliitikko. Hän oli Marylandin osavaltionkongressin senaattorina vuosina 1898-1901 ja Marylandin kuvernööri vuosina 1908-1912. Kuvernöörikautensa päätyttyä tammikuussa 1912 Crothers vetäytyi politiikasta ja kuoli muutamaa kuukautta myöhemmin. Hänet on haudattu West Nottingham Presbyterian Cemetery -hautausmaalle kotiseudulleen Cecilin piirikuntaan.


title: Austin Lane Crothers

text: Siviiliammatiltaan Crothers oli lakimies. Hän valmistui Marylandin yliopistosta vuonna 1890 ja sai samana vuonna oikeuden lakimiehenä toimimiseen.


title: Olli Kuokkanen

text: Jaakko Olavi (Olli) Kuokkanen (25. heinäkuuta 1919 Jaakkima – 17. elokuuta 1999 Oulu) oli suomalainen rakennusmestari ja kirjailija.


title: Olli Kuokkanen

text: Kuokkanen valmistui teknikoksi Oulun teknillisestä koulusta 1954. Hän toimi rakennusmestarina muun muassa Oulun tie- ja vesirakennuspiirissä 1956–1982.


title: Kyllikki Hatakka

text: Aino Kyllikki Hatakka (s. 8. tammikuuta 1920 Kirvu) on suomalainen lähetystyöntekijä ja kirjailija.


title: Kyllikki Hatakka

text: Hatakan vanhemmat olivat kunnansihteeri Juho Hatakka ja Aino Elli Räihä. Hän kävi keskikoulun ja valmistui opettajaksi 1946 Heinolan opettajaseminaarista.


title: Madagaskarinrosvohaukka

text: Madagaskarinrosvohaukka ("Polyboroides radiatus") on rosvohaukkojen sukuun kuuluva haukka.


title: Hatakka

text: Hatakka on suomalainen sukunimi. Nimi on pääasiassa lähtöisin Karjalankannakselta, jossa ensimmäiset maininnat nimestä on dokumentoitu 1600-luvulta alkaen Sakkolan seudulta alkujaan muodoissa "Hatacka", "Hadakain" ja "Hadakainen". Mainitussa pitäjässä, kuin myös siitä vuonna 1894 eronneessa Metsäpirtissä, sijaitsi aikoinaan Hatakkalana tunnettu kylä.


title: Hatakka

text: Hatakka esiintyy muun muassa seuraavilla henkilöillä nimenä:


title: Bertta Haverinen

text: Bertta Haverinen, o.s. "Komulainen" (28. elokuuta 1914 Iisalmi – 12. tammikuuta 2001 Kuhmo) oli suomalainen karjakko, pakinoitsija ja kirjailija.


title: Bertta Haverinen

text: Haverisen vanhemmat olivat Olli Komulainen ja Anna Eelin Makkonen. Hän kävi 1942–1943 Aitolahden karjanhoitokoulun. Bertta Haverinen oli naimisissa vuodesta 1943 Toivo Haverisen kanssa.


title: Patriarkkojen haudan joukkomurha

text: Patriarkkojen haudan joukkomurha oli 25. helmikuuta 1994 Patriarkkojen haudalla Hebronissa Länsirannalla tapahtunut terrori-isku, jossa äärioikeistolainen israelilainen lääkäri Baruch Goldstein surmasi 29 palestiinalaismuslimia ja haavoitti 125:ttä. Goldstein pahoinpideltiin kuoliaaksi, sen jälkeen kun häneltä loppuivat ammukset. Kyseessä oli suurin yksittäinen palestiinalaisiin kohdistunut veriteko sen jälkeen, kun Israel oli miehittänyt Länsirannan kuuden päivän sodassa vuonna 1967.


title: Patriarkkojen haudan joukkomurha

text: Pääministeri Jitzhak Rabin tuomitsi hyökkäyksen "häpeänä sionismille ja häpeäksi juutalaisuudelle". Israelin ja Palestiinan vapautusjärjestön (PLO) rauhanneuvottelut keskeytyivät tapauksen vuoksi. Pyrkiäkseen katkaisemaan kostonkierteen Israel vapautti tuhat palestiinalaista vankia ja rajoitti äärijuutalaisten liikkumista Länsirannalla ja muualla Israelin miehittämillä alueilla.


title: Patriarkkojen haudan joukkomurha

text: Yhdistyneiden kansakuntien turvallisuusneuvoston päätöslauselma tuomitsi joukkomurhan ja vaati palestiinalaissiviilien suojelua.


title: Viljo Hoffrén

text: Viljo Samuli Hoffrén (s. 21. heinäkuuta 1930 Pälkjärvi) on suomalainen sosionomi ja kirjailija.


title: Viljo Hoffrén

text: Hoffrén on kirjoittanut myös pakinoita nimimerkillä "Polle".


title: Porin Päivä

text: Porin Päivä vuosittain syyskuun lopulla Porissa järjestettävä kulttuuri- ja kotiseututapahtuma. Vuodesta 1961 lähtien vietetyn tapahtuman järjestää Pori-seura ry.


title: Porin Päivä

text: Porin Päivää vietetään yhden viikonlopun ajan ja se käsittää useita eri puolilla kaupunkia järjestettäviä tapahtumia. Paikallisiin museoihin on Porin Päivän aikana ilmainen sisäänpääsy. Viikonlopun huipentuma on kauppatorilla lauantaina järjestettävä torijuhla. Se käsittää markkinoiden lisäksi musiikki- ja teatteriesityksiä. Tärkeä osa toritapahtumaa on Pori-seuran järjestämä paikallisen perinneruoan ohrakryynivellin ilmainen tarjoilu kaupunkilaisille.


title: Porin Päivä

text: Pori-seura jakaa Porin Päivän aikana myös Pro Pori -mitalin tunnustuksena kotikaupungin hyväksi tehdystä työstä. Lisäksi seura muistaa tapahtuman aikana syntynyttä nuorinta kaupunkilaista.


title: Porin Päivä

text: Porin Päivän kunniaksi on 1960-luvun lopulta asti julkaistu erityinen juliste, jonka suunnittelusta vastaavat paikalliset taiteilijat ja graafikot.


title: Robert Huber (liikemies)

text: Jacob Robert Huber (23. tammikuuta 1844 Basel – 22. joulukuuta 1905 Helsinki) oli sveitsiläissyntyinen insinööri, joka rakennutti 1870-luvulla Helsingin ja sen jälkeen usean muun Suomen kaupungin vesijohtoverkon. Hän perusti myös nimeään kantaneen vesijohtoalan yrityksen, Huberin.


title: Robert Huber (liikemies)

text: Robert Huberin vanhemmat olivat kauppias Johann Jacob Huber ja Dorothea Stöbler. Huber valmistui insinööriksi Baselin teknillisestä opistosta vuonna 1864 ja työskenteli muutaman vuoden ajan kangaspuita valmistaneessa baselilaisessa konepajassa. Konepajayritys laajensi toimintaansa, ja Huber avusti englantilaista insinööri Moorea Baselin vesijohtoverkon rakentamisessa 1865–1867. Sen jälkeen hän työskenteli vuoden pariisilaisessa konepajassa, jossa kuitenkin teki epämieluisia konttoritöitä. Moore kutsui hänet 1868 apulaisekseen rakentaessaan vesijohtoja Kölniin Saksaan, ja seuraavana vuonna Huber johti jo yksinään Bochumin kaupungissa vastaavia töitä. Näin vesijohtojen rakentamisesta tuli vähitellen hänen erikoisalansa.


title: Robert Huber (liikemies)

text: Huber astui vuonna 1870 berliiniläisen Elsner & Stumpf -yhtiön (sittemmin Neptun Continentale Wasserwerks-Aktiengesellschaft) palvelukseen ja oli kahden vuoden ajan rakentamassa vesijohtoja Wieniin. Urakan valmistuttua työnantaja tarjosi hänelle kolmea vaihtoehtoista komennusta, joista hän valitsi Helsingin. Huber saapui Suomeen Neptun-yhtiön edustajana vuonna 1872. Vesijohtojen rakentamista Helsinkiin oli ehdottanut jo aiemmin teknillisen reaalikoulun rakennustaidon opettaja Endre Lekve. Rakentaminen aloitettiin marraskuussa 1872, ja kolme neljäsosaa johdoista valmistui vuodessa, mutta sitten työt pysähtyivät pitkäksi aikaa Neptunin ajauduttua taloudellisiin vaikeuksiin kansainvälisen laman takia. Lopulta Helsingin kaupunki osti keskeneräisen vesijohdon ja rakennutti sen valmiiksi Huberin johtaessa edelleen töitä. Verkosto valmistui 1876, mutta Huberin urakka päättyi virallisesti vasta vuonna 1881 tehtyyn lopputarkastukseen. Vantaanjoelta keskustaan ulottuneeseen vesijohtoon liittyminen oli taloille vapaaehtoista, mutta useimmat johdon ulottuvilla olleet liittyivät 1880-luvun kuluessa.


title: Robert Huber (liikemies)

text: Helsingin vesijohdon valmistuttua Huber asettui asumaan Suomeen ja johti Helsingin Vesijohtokonttoria, josta vuonna 1891 tuli Rob. Huberin vesijohtoliike. Se oli Suomen ensimmäinen vesijohtotöihin erikoistunut yritys. Seuraavana vuonna Huber perusti sen yhteyteen putkia ja laitteita valmistaneen metalliverstaan ja yrityksen nimeksi tuli Rob. Huberin vesijohtoverstas ja metallitehdas. Yhtiön toiminta laajeni Helsingistä muihinkin kaupunkeihin. Huber jätti yrityksen johdon vuonna 1901, mutta neljä hänen insinööripoikaansa jatkoi sen palveluksessa. Yrityksen ansiosta Huberin nimi yhdistettiin pitkään vesijohtoveteen. Huberin ja Norrménin suvun omistama yritys myytiin 1990-luvun laman aikana YIT:lle.


title: Robert Huber (liikemies)

text:
Huber oli vuosina 1886–1891 Helsingin kaupunginvaltuuston jäsen.
Helsingin jälkeen Huber vaikutti myös useiden muiden Suomen kaupunkien vesijohtohankkeisiin. Oulun vesijohtohankkeen on sanottu lähteneen alkuun hänen vierailtuaan kaupungissa vuonna 1886. Vuonna 1889 Huber teki Turun vesijohdon rakentamista tutkineelle toimikunnalle esityksen Aurajoen veden käyttökelpoisuudesta juomavetenä. Samana vuonna hän toimi asiantuntijana Hämeenlinnan vesijohtoa suunniteltaessa. Huber laati myös Tampereen Keskustorin suihkukaivon piirustukset.